Euro 2020: Ζορζίνιο, η σταθερά της Ιταλίας '); });\nEuro 2020: Ζορζίνιο, η σταθερά της Ιταλίας\nΚΩΣΤΑΣ ΑΥΓΟΥΣΤΑΚΗΣ 02.07.2021 | 08:42\nΟ Ζορζίνιο πανηγυρίζει στο Ιταλία - Ελβετία © 2021 ALESSANDRA TARANTINO/POOL VIA AP\nΗ Ιταλία ίδρωσε, αγχώθηκε, όμως εν τέλει πήρε την πρόκριση για τα προημιτελικά του Euro 2020. Η σκουάντρα ατζούρα επικράτησε 2-1 της Αυστρίας στην παράταση όμως πλέον το εμπόδιο είναι υψηλότερο. Η ομάδα του Μαντσίνι αντιμετωπίζει το Βέλγιο (2/7, 22:00, ANT1) στο Μόναχο με στόχο ένα εισιτήριο στα ημιτελικά της διοργάνωσης.\nΕκ πρωταγωνιστών του παιχνιδιού των ατζούρι κόντρα στους Αυστριακούς ήταν ο Φεντερίκο Κιέζα, ο οποίος πέτυχε το πρώτο γκολ και άνοιξε τον δρόμο προς την πρόκριση. Ωστόσο, υπήρξε και ένας ποδοσφαιριστής, ο οποίος έκανε αρκετή δουλειά για την Ιταλία στο παιχνίδι, χωρίς να συγκεντρώσει πάνω του τα φώτα της δημοσιότητας.\nΠρόκειται για τον Ζορζίνιο, ο οποίος μάλιστα είναι και ο μοναδικός μέσος που έχει ξεκινήσει και στα τέσσερα ματς. Εκτός απ' τα 120 λεπτά απέναντι στην Αυστρία, έχει παίξει δύο 90λεπτα με Τουρκία και Ελβετία, ενώ βγήκε αλλαγή στο 75' στο ματς με την Ουαλία.\nΟ 29χρονος χαφ στο παιχνίδι κόντρα στους Αυστριακούς ήταν ο "εργάτης" της μεσαίας γραμμής στο 4-3-3 που παρέταξε ο Ρομπέρτο Μαντσίνι, με αρκετά τρεξίματα σε όλο το μήκος και το πλάτος του γηπέδου\nΗ σταθερά στον άξονα της Ιταλίας\nΟ Ζορζίνιο αποτέλεσε τη σταθερά της Ιταλίας στο παιχνίδι απέναντι στην Αυστρία, με την συνεισφορά του στο επιθετικό, αλλά και στο ανασταλτικό κομμάτι να είναι καθοριστική. Το γεγονός μαρτυράει το παρακάτω γράφημα της Opta / Stats Perform.\nΟι ενέργειες του Ζορζίνιο με την μπάλα στο Ιταλία - Αυστρία STATS PERFORM / SPORT24\nΣτο γράφημα καταγράφονται οι ενέργειες του Ζορζίνιο με την μπάλα. Όπως μπορείτε να δείτε ο 29χρονος μέσος ήταν δραστήριος σε όλο τον άξονα του γηπέδου και βοηθούσε σε όλους τους τομείς του παιχνιδιού την ομάδα του.\nΣημείο αναφοράς οι επιτυχημένες πάσες του\nΗ προσφορά του Ζορζίνιο στο δημιουργικό κομμάτι της Ιταλίας δεν επιδέχεται αμφισβήτησης. Αυτό αποδεικνύεται και απ' το γράφημα της Opta / Stats Perform. Όπως μπορείτε να δείτε ο 29χρονος χαφ ήταν σημείο αναφοράς για τους ατζούρι όσον αφορά στις μεταβιβάσεις, επιχειρώντας κυρίως να σπρώξει μπροστά το παιχνίδι των Ιταλών, με τις πάσες προς τα πίσω να είναι λίγες.\nΟι επιτυχημένες πάσες του Ζορζίνιο στο Ιταλία - Αυστρία STATS PERFORM / SPORT24\nΗ προσφορά, λοιπόν, του Ζορζίνιο σε αυτόν τον τομέα δεν είναι πρωτόγνωρη, καθώς παρόμοια εικόνα είχε παρουσιάσει και στα τρία παιχνίδια των ομίλων. Μάλιστα, ήταν ο πρώτος μεταξύ των Ιταλών ποδοσφαιριστών στις πάσες (230) και στις επιτυχημένες μεταβιβάσεις (190) στα τρία ματς κόντρα σε Τουρκία, Ελβετία και Ουαλία.\nΕπομένως, ο Ζορζίνιο αποτελεί ένα απ' τα πιο χρήσιμα εργαλεία στο 4-3-3 στο Μαντσίνι και η προσφορά του θα είναι ακόμη πιο απαραίτητη, ειδικά στο δύσκολο παιχνίδι που έχουν μπροστά τους οι ατζούρι απέναντι στους Βέλγους.\nTAGS OPTA EURO ANALYSIS ΕΘΝΙΚΗ ΙΤΑΛΙΑΣ ΔΙΕΘΝΕΣ ΠΟΔΟΣΦΑΙΡΟ


Νευρολόγοι Ηράκλειο Κρήτης - Δες Κόστος και Αξιολογήσεις\nΝευρολόγοι στο Ηράκλειο Κρήτης\nΚοτζαμάνη Δήμητρα MD, MSc, PhD\n"Πολύ καλή γιατρός,γλυκός και ήρεμος άνθρωπος."\nΗ Κοτζαμάνη Δήμητρα MD, MSc, PhD είναι Νευρολόγος και διατηρεί ιδιωτικό ιατρείο στο Ηράκλειο Κρήτης από το 2011. Είναι αριστούχος απόφοιτος της Ιατρικής Σχολής του Πανεπιστημίου Κρήτης και έχει λάβει Μεταπτυχιακό Δίπλωμα Ειδίκευσης στις Νευροεπιστήμες την Ιατρική Σχολή του ίδιου ιδρύματος. Παράλληλα, το 2017 ορκίστηκε Διδάκτωρ, με Άριστα, στο ίδιο Τμήμα, ολοκληρώνοντας τη Διατριβή της πάνω σε μηχανισμούς Μιτοχονδριακής Λειτουργίας και Δυσλειτουργίας που σχετίζονται με Νευροεκφυλιστικά Νοσήματα. Επιπλέον, έχει ασχοληθεί ερευνητικά με την επιδημιολογία της Σκλήρυνσης Κατά Πλάκας στην Κρήτη και τους παράγοντες που σχετίζονται με την αύξηση της συχνότητας της νόσου στο νησί. Ειδικεύεται στην αντιμετώπιση ασθενών με ημικρανία, τη νόσο Alzheimer, την επιληψία, τους ιλίγγους, τα αγγειακά εγκεφαλικά επεισόδια και τον ιδιοπαθή τρόμο. Στο επίκεντρο της δουλειάς της είναι ο ασθενής και η εξατομίκευση της θεραπείας, ανάλογα με τις ιδιαίτερες ανάγκες αυτού. Το ιατρείο διαθέτει σύγχρονη μονάδα Ηλεκτροεγκεφαλογραφήματος για τη διερεύνηση και αντιμετώπιση ασθενών με επιληψία, λιποθυμικά επεισόδια και διαταραχές μνήμης. Τέλος, η κα Κοτζαμάνη είναι συγγραφέας σε διεθνή επιστημονικά νευρολογικά περιοδικά, καθώς και σε περιοδικά που άπτονται της μοριακής βιολογίας και νευροχημείας, αλλά και ομιλήτρια σε Νευρολογικά Συνέδρια και ιατρικές εκδηλώσεις.\nΥπηρεσίες: Απλή επίσκεψη, Ηλεκτροεγκεφαλογράφημα (με χαρτογράφηση)


Afroessa Rooms to let - Βρείτε τους καλύτερους προορισμούς\n+ 30 22820 22807/697 792 7571 697 470 1850 for english www.andros-afroessa.gr\nΤα δωμάτια και τα διαμερίσματα AFROESSA βρίσκονται μέσα στον παραδοσιακό οικισμό της Μεσσαριάς,σε ένα καταπράσινο περιβάλλον.\nΠροσφέρουμε ησυχία, φιλοξενία, φιλική διάθεση και εξυπηρέτηση που θα κάνουν τις διακοπές σας στην Άνδρο αξέχαστες.Το σημείο είναι ιδανικό για περιπατητές, καθώς βρίσκεται πολύ κοντά σε αρκετά μονοπάτια.Η Μεσσαριά απέχει μόλις 2χλμ. από την πόλη της Άνδρου, όπου βρίσκονται το “Αρχαιολογικό Μουσείο” και το “Μουσείο Σύγχρονης και Μοντέρνας Τέχνης”.\nΟι Σουίτες αποτελούν το τελευταίο απόκτημα των εγκαταστάσεών μας. Όλες οι Σουίτες έχουν τηλεόραση, κλιματισμό, σεσουάρ, σίδερο και ασύρματο internet.Επίσης υπάρχουν όλα όσα θα χρειαστείτε για να φτιάξετε το πρωϊνό σας. Οι Σουίτες μπορούν να φιλοξενήσουν 2 ενήλικες και έως 2 παιδιά.\nΤα διαμερίσματα αποτελούνται από 2 – 3 χώρους, με μπάνιο, κουζίνα και μπαλκόνι. Όλα τα διαμερίσματα έχουν τηλεόραση, κλιματισμό, σεσουάρ, σίδερο και ασύρματο internet.Επίσης υπάρχουν όλα όσα θα χρειαστείτε για να φτιάξετε το πρωϊνό σας.\nHotels4all – Ανδρος\nMesaria 845 00 Egeo GR\ne mail.: info@andros-afroessa.gr


Λάρισα Άργους - mobileContent - eCastles Μετάβαση στο περιεχόμενο\nΤο κάστρο του Άργους, γνωστό με το όνομα Λάρισα από την αρχαιότητα, βρίσκεται στην κορυφή του ομώνυμου λόφου, δυτικά της σύγχρονης πόλης του Άργους, με υψόμετρο κορυφής 287,16 μ. Ελέγχει τον αργολικό κάμπο και εποπτεύει τον αργολικό κόλπο.\nΗ ιστορία των οχυρώσεων στο λόφο της Λάρισας ξεκινά από τους προϊστορικούς χρόνους και φτάνει έως και την περίοδο της ελληνικής επανάστασης του 1821. Ο λόφος αποτελούσε ανέκαθεν οχυρό παρατηρητήριο και ύστατη γραμμή άμυνας της πόλης.\nΚατά την αρχαιότητα η Λάρισα αποτελούσε τμήμα των οχυρώσεων του Άργους. Τα αστικά τείχη της αρχαιοελληνικής πόλης επεκτείνονταν περιλαμβάνοντας τον λόφο της Δειράδος και την Λάρισα, στην κορυφή της οποίας διαμορφωνόταν η ακρόπολη του Άργους.\nΣτην πρωτοβυζαντινή περίοδο, τον 5ο - 6ο αιώνα, έγιναν επισκευές στα αρχαία τείχη διαμορφώνοντας το μεσαιωνικό Άργος σε δύο κέντρα: την κάτω πόλη και την Λάρισα, όπου θα ήταν και η έδρα της στρατιωτικής αρχής. Από την προχριστιανική οχύρωση της αρχαίας Λάρισας σώζονται ορισμένα τμήματα μόνο σήμερα, ενσωματωμένα στα μεταγενέστερα τείχη (βλ. τρισδιάστατα μοντέλα).\nΣτα μεσαιωνικά χρόνια πρώτη φορά το κάστρο αναφέρεται με αφορμή την κατάληψή του το 1203 από το βυζαντινό ηγεμόνα της περιοχής Λέοντα Σγουρό. Μετά το θάνατό του το 1209 διοικείται από τον αδελφό του δεσπότη της Ηπείρου, Θεόδωρο Άγγελο, ο οποίος όμως το εγκαταλείπει την επόμενη χρονιά στα χέρια του Γοδεφρείδου Βιλλαρδουίνου. Ο τελευταίος το παραδίδει το 1212 στους de la Roche, δούκες της Αθήνας, ενώ το 1309 το κάστρο περνά στον οίκο των de Brienne και των d’Enghien. Το 1388 η Μαρία d’Enghien πουλάει το Άργος και το Ναύπλιο στους Βενετούς. Πριν όμως οι τελευταίοι προλάβουν να εγκατασταθούν, ο Nerio Acciajuoli δούκας της Αθήνας και ο δεσπότης του Μορέως Θεόδωρος Α΄ καταλαμβάνουν για λίγα χρόνια το Άργος. Το 1394, εποχή κατά την οποία το Άργος ανθούσε οικονομικά, η πόλη περνά στους Βενετούς οι οποίοι αρχίζουν αμέσως εργασίες στις οχυρώσεις. Το 1397, η κάτω πόλη του Άργους, που διέθετε δικό της τείχος, καταλαμβάνεται αστραπιαία από τους Οθωμανούς, κατά την επιδρομή του Γιακούμπ μπέη. Αν και η Λάρισα είναι ισχυρή, θεωρείται απόρθητη και στο εξοπλισμό της διαθέτει ακόμη και πυροβόλα όπλα, παραδίδεται τάχιστα από τους Βενετούς αξιωματούχους στους Οθωμανούς. Ακολουθεί καταστροφή και ερήμωση, καθώς μάλιστα τα οθωμανικά στρατεύματα παίρνουν μαζί τους κατά την αποχώρησή τους χιλιάδες κατοίκων της πόλης με σκοπό την πληθυσμιακή ενίσχυση περιοχών στην Μικρά Ασία. Οι Βενετοί επιστρέφουν και επανοικίζουν την περιοχή και φροντίζουν για την ενίσχυση των οχυρώσεων του κάστρου. Ωστόσο, καταργείται η έδρα του διοικητή στο Άργος, και την διοίκηση αναλαμβάνουν απλοί καστελλάνοι, καθώς ο διοικητής της ευρύτερης περιοχής εδρεύει πλέον μόνο στο Ναύπλιο. Από το 1442 ξεχωριστοί διοικητές διορίζονται και πάλι στο κάστρο του Άργους, δείγμα μάλλον και της ανησυχίας για την ολοένα αυξανόμενη τουρκική απειλή. Η πόλη, ωστόσο, παραδίδεται αμαχητί στους Οθωμανούς, μετά από προδοσία, το 1462, αλλά ανακαταλαμβάνεται σε μικρό χρονικό διάστημα από τους Ενετούς.\nΤο 1463, οι Οθωμανοί επανακάμπτουν στην περιοχή και οι Ενετοί υποχωρούν από τις θέσεις τους στην Κορινθία και την Αργολίδα και οχυρώνονται στο Ναύπλιο. Οι Αργείοι, έχοντας κατανοήσει ότι δεν υπάρχει ελπίδα έξωθεν ενισχύσεων, παραδίδουν την πόλη θεωρώντας αδύναμα τα τείχη για να αντέξουν την οποιαδήποτε πολιορκία. Αν και η πόλη καταστρέφεται και οι Αργείοι μεταφέρονται –και πάλι- μαζικά ως έποικοι, στην Κωνσταντινούπολη αυτή τη φορά, φαίνεται ότι το Άργος σταδιακά ανακάμπτει και υπάρχει και οχυρωματική δραστηριότητα. Μαρτυρείται, ήδη από το 1467, η ανέγερση πύργου και τοποθέτηση φρουράς, προφανώς στο κάστρο, καθώς η κτήση μπορεί να θεωρείτο ακόμη επισφαλής, δεδομένου ότι οι Βενετοί δεν αποδέχθηκαν τις οθωμανικές κτήσεις στην Πελοπόννησο παρά μόνο το 1479. Δυο αιώνες μετά, το 1668, ο Τούρκος περιηγητής Evliya Celebi επισκέπτεται το Άργος και αναφέρει το κάστρο ως κτίσμα των Βενετών, περιγράφει τον ψηλό πύργο του, κάνει λόγο για ένα τζαμί του Πορθητή, για 150 εγκαταλειμμένα σπίτια στην ακρόπολη λόγω επιδημίας πανώλης και για 80 σπίτια Οθωμανών και Ελλήνων, στην περίμετρο του κάστρου. Επίσης, η εικόνα της πόλης εμφανίζεται ειδυλλιακή, με εξαιρετικό κλίμα, πολυάριθμα διάσπαρτα σπίτια και κήπους, αμπέλια, πηγάδια, τζαμιά, λουτρά, σχολεία, καταστήματα και χάνι.\nΛίγο αργότερα, το 1686, η πόλη ανακαταλαμβάνεται από τους Ενετούς του Morosini. Το Άργος πρέπει να υπέστη σημαντικές καταστροφές κατά τις πολεμικές συγκρούσεις και την αποχώρηση των Τούρκων. Ο οικισμός στους περιβόλους του φρουρίου καταγράφεται ως κατεστραμμένος. Σπίτια, καταστήματα και γαίες παραχωρούνται από τη βενετική διοίκηση σε εποίκους ή ενοικιάζονται από ντόπιους ενδιαφερόμενους. Περί το 1700 μια έκρηξη καταστρέφει τον κεντρικό κυλινδρικό πύργο του κάστρου που χρησιμοποιείτο ως πυριτιδαποθήκη και στη θέση του κτίζεται αργότερα ο σωζόμενος και σήμερα προμαχώνας. Λίγο πριν από την εισβολή των οθωμανικών στρατευμάτων στον Μοριά το 1715 οι Βενετοί ισοπεδώνουν τμήμα της οχύρωσης του Άργους, ώστε να είναι άχρηστη στους προελαύνοντες Τούρκους, και αποσύρονται στο ισχυρό Ναύπλιο με το νεότευκτο Παλαμήδι. Η δεύτερη οθωμανική περίοδος διαρκεί ως το 1821, χρονολογία έναρξης της Ελληνικής Επανάστασης για την ανεξαρτησία. Η Λάρισα γίνεται για τελευταία φορά στην ιστορία της σκηνικό μαχών. Στις αρχές του 20ου αιώνα ξεκινούν οι ανασκαφές του W. Vollgraff, που αποκαλύπτουν κυρίως το εσωτερικό του εξαλείφοντας όμως έτσι πολλά κατάλοιπα των μεσαιωνικών χρόνων.\nΧρονολόγηση: Οι περισσότερο ορατές φάσεις του κάστρου ανήκουν στη μέση και ύστερη βυζαντινή περίοδο, στην Ενετοκρατία και στην Τουρκοκρατία.\nΣτα τείχη του κάστρου Λάρισα διακρίνονται φάσεις από τη μυκηναϊκή ως την ύστερη οθωμανική περίοδο. Η χάραξη τμημάτων των περιβόλων άλλαξε πολλές φορές ανάλογα με τις ανάγκες και τις εκάστοτε ιστορικές συγκυρίες. Το αρχαίο υλικό αξιοποιείται είτε εν θέσει είτε με επανατοποθέτηση σε ορισμένα σημεία. Οι πύργοι, τετραγωνικής κάτοψης κατά τη βυζαντινή περίοδο, σε ορισμένες περιπτώσεις έχουν αλλάξει μορφή ύστερα από μετατροπές κατά την φραγκική, την βενετική και την οθωμανική περίοδο.\nΣήμερα διακρίνονται δύο περίβολοι, ένας εσωτερικός και ένας ευρύτερος εξωτερικός. Ο εσωτερικός περίβολος, η ακρόπολη του κάστρου, περίπου εξαγωνική, καταλαμβάνει την κορυφή του λόφου. Ο εξωτερικός περίβολος, πολύ ευρύς στη βυζαντινή περίοδο συμπεριλάμβανε την ακρόπολη και πολύ ελεύθερο χώρο στη νότια πλευρά.\nΞεκινώντας από την ακρόπολη και τα κτίσματα της βυζαντινής περιόδου, στην νότια πλευρά της, στη θέση του προμαχώνα, πρόσφατα εντοπίστηκαν τα ίχνη ενός παλαιού, μεγάλου τετράπλευρου πύργου, ο οποίος θα δέσποζε δίπλα στην κεντρική της πύλη, φραγμένη σήμερα. Μια δεύτερη πυλίδα υπήρχε στα νότια του δυτικού τείχους. Στο βόρειο άκρο της ακρόπολης διατηρούνται τα θεμέλια μιας μεγάλης εκκλησίας, μάλλον τρίκλιτης βασιλικής που χρονολογείται μεταξύ 6ου και 10ου αι. Επάνω στα κατάλοιπά της, ιδρύθηκε μικρότερος μονόχωρος ναός που και αυτός σώζεται ερειπωμένος. Σύμφωνα με κτητορική επιγραφή ταυτίζεται με εκκλησία αφιερωμένη στην Παναγία, δωρεά του επισκόπου Νικήτα και έτος κτήσεως 1174. Επίσης, στο εσωτερικό της ακρόπολης υπάρχουν δύο κινστέρνες.\nΟ μεγάλος, ελλειψοειδής εξωτερικός περίβολος ακολουθεί την αρχαία χάραξη στην δυτική και νότια πλευρά. Κατά διαστήματα ενισχύεται από τρίπλευρους και τετράπλευρους πύργους. Στο νότιο τμήμα της δυτικής πλευράς, αποκαλύφθηκε τελευταία και η κεντρική πύλη του βυζαντινού κάστρου που εσωτερικά θα διέθετε θολωτό διαβατικό, ενώ εξωτερικά βρέθηκε ο λιθόστρωτος δρόμος που οδηγούσε σε αυτήν. Από το κτίσματα του εξωτερικού περιβόλου αξιοσημείωτες είναι οι μεγάλες θολωτές κινστέρνες. Το μέγεθος τους μαρτυρά για την χρήση του χώρου και από αστικό πληθυσμό και όχι μόνο από την στρατιωτική φρουρά και τις αρχές.\nΣτα τείχη, οι βυζαντινές φάσεις διατηρούνται στα χαμηλότερα τμήματα ή στα κενά μεταξύ των αρχαίων φάσεων. Σε ορισμένα σημεία εντοπίζονται ως κοινή αργολιθοδομή με ελάχιστες πλίνθους στους αρμούς, αλλού είναι ορατές σε δόμους από αδρολαξευμένους ντόπιους ασβεστόλιθους, όπου στους οριζόντιους αρμούς παρεμβάλλονται τεμάχια πλίνθων.\nΚατά την Φραγκοκρατία (1209-1389) και επί δεσποτάτου του Μυστρά (1389-1394) γίνονται επισκευές στα τείχη της ακρόπολης (π.χ. στο βόρειο τείχος) χωρίς όμως αλλαγές στην διάταξή τους. Σε αυτή την περίοδο χρονολογείται ένα μεγάλο και επίμηκες κτήριο στην ανατολική πλευρά της ακρόπολης, το οποίο ήταν διώροφο. Βόρεια συνδεόταν με ένα επίσης διώροφο κτήριο με πυργοειδή μορφή το οποίο υψωνόταν δίπλα από την βυζαντινή εκκλησία. Το μεγάλο αυτό οικοδόμημα ήταν ένα δημόσια κτήριο, ίσως το κτήριο του φράγκου καστελλάνου. Η μεγάλη ανατολική κινστέρνα του εξωτερικού περιβόλου ενδεχομένως χρονολογείται την ίδια περίοδο.\nΗ Α΄ περίοδος της Ενετοκρατίας (1394-1463) συμπίπτει με μια κοσμογονική αλλαγή στην πολεμική τεχνολογία, την χρήση των πυροβόλων όπλων που προκαλεί ριζική μεταβολή στις απανταχού χρησιμοποιούμενες οχυρώσεις. Στη Λάρισα ο ευρύς εξωτερικός περίβολος κόβεται στα δύο, με το κτίσιμο ενός διατειχίσματος σε δύο τμήματα που συνδέει την ακρόπολη με το ανατολικό και δυτικό εξωτερικό τείχος. Παράλληλα, το νότιο ευάλωτο τμήμα του εξωτερικού τείχους αρχίζει σιγά-σιγά να εγκαταλείπεται. Το δυτικό τμήμα του διατειχίσματος ενισχύεται με ένα τετράπλευρο και ένα αμυγδαλόσχημο πύργο στα δύο άκρα του αντίστοιχα. Το ανατολικό τμήμα του ισχυροποιείται με ένα τετράπλευρο, ένα τρίπλευρο και έναν κυλινδρικό πύργο. Στους νέους αυτούς πύργους εμφανίζονται για πρώτη φορά στο Άργος μικρές κανονιοθυρίδες. Η πύλη για το βόρειο τμήμα του περιβόλου ανοίγεται στο άκρο του διατειχίσματος, πλησίον της ακρόπολης.\nΤαυτόχρονα ανακαινίζονται και οι οχυρώσεις της ακρόπολης. Στο εσωτερικό της ισοπεδώνονται τα κατεστραμμένα κτήρια από την τουρκική εισβολή του 1397 και ανεβαίνει η στάθμη του εδάφους (η οποία δεν υπάρχει σήμερα λόγω των ανασκαφών του 20ου αι. μέχρι τον φυσικό βράχο). Πάνω στην νέα, ψηλότερη στάθμη ανυψώνεται και το τείχος περιμετρικά και ενισχύεται με νέους τρίπλευρους και κυλινδρικούς πύργους. Στους πύργους δημιουργούνται χώροι για μικρά πυροβόλα. Μετά το μπάζωμα της ακρόπολης, η βυζαντινή πύλη σφραγίζεται και μια καινούργια δημιουργείται στην νέα υπερύψωση, δυτικότερα της παλιάς.\nΤέλος, έξω από το βυζαντινό εξωτερικό βόρειο τείχος, κατασκευάζεται το συγκρότημα των δίδυμων πύργων που διαθέτουν επίσης χώρους για τοποθέτηση πυροβόλων όπλων.\nΚατά την Οθωμανική (Α΄: 1463-1685 και Β΄: 1715-1821) και την Β΄ Ενετική (Β΄: 1686-1715) περίοδο η άμυνα της Λάρισας ενισχύεται. Οι Οθωμανοί το 1467 ανεγείρουν μεγάλο κυλινδρικό πύργο, καθώς η αντιπαράθεση με τους Ενετούς είναι συνεχής και το ενετικό Ναύπλιο βρίσκεται σε ελάχιστη απόσταση. Ο πύργος αυτός δέσποζε στο κάστρο, όπως τεκμηριώνεται από τα χαρακτικά που τον απαθανατίζουν αλλά και από τα υφιστάμενα λείψανά του. Από τον τούρκο περιηγητή Evliya Çelebi πληροφορούμαστε ότι ο πύργος διέθετε οκτώ πατώματα, λίθινο τρούλο με μολύβδινη επικάλυψη και ότι είχε ιδιαίτερα μεγάλο ύψος, που μπορούσε να συγκριθεί μόνο με αυτό του πύργου του Γαλατά. Δυτικότερα του κεντρικού κυλινδρικού πύργου διαμορφώνεται λίγο αργότερα νέος χαμηλός κυκλικός πύργος-προμαχώνας, στη θέση παλαιότερου πύργου.\nΕπίσης, κατασκευάζεται ένα νέο τείχος, στη μορφή προτειχίσματος με διαβατικό από τον κυλινδρικό πύργο μέχρι τον δυτικό πύργο του ανατολικού διατειχίσματος. Με την κατασκευή αυτή δημιουργείται ένας κλειστός προθάλαμος για την είσοδο στο κάστρο που προστατεύει τις δύο πύλες του κάστρου, εκείνη της ακρόπολης και του βόρειου εξωτερικού περιβόλου. Στο προτείχισμα αυτό δημιουργείται η νέα εξωτερική πύλη του κάστρου σε επαφή με τον κυλινδρικό πύργο του ανατολικού διατειχίσματος. Η πύλη έχει την μορφή θολωτού διαβατικού με λιθόστρωτο και πάγκους εκατέρωθεν. Ασφάλιζε με δύο θύρες: η μία στο εξωτερικό και η δεύτερη στο εσωτερικό άκρο του διαβατικού. Λίγο αργότερα, έξω από την πύλη κατασκευάστηκε για την αμυντική θωράκιση και μια δεύτερη πύλη. Το κενό ανάμεσα στις δύο πύλες ήταν ακάλυπτο, ώστε να μπορεί να χρησιμεύσει ως φονιάς, με βολές από το δώμα του πύργου και του διαβατικού.\nΑπό τις λοιπές κατασκευές αυτής της περιόδου, στο εσωτερικό του κάστρου μαρτυρείται η ύπαρξη μουσουλμανικού τεμένους.\nΤα τείχη του παλαιού εξωτερικού περιβόλου στη νότια πλευρά είναι πλέον ερειπωμένα και άχρηστα.\nΤο κάστρο στην μορφή αυτή παρέμεινε μέχρι το 1700, όταν μια έκρηξη καταστρέφει τον μεγάλο κεντρικό κυλινδρικό πύργο του κάστρου που χρησιμοποιείτο ως πυριτιδαποθήκη. Στη θέση του κτίζεται λίγο αργότερα ο σωζόμενος προμαχώνας. Πιθανόν τότε, ο περίβολος της νότιας αυλής επενδύθηκε για να ενισχυθεί αλλά και να προσαρμοστεί στην γεωμετρία του προμαχώνα. Σε αυτή την μορφή έφτασε το κάστρο μέχρι σήμερα.\nΑκολουθείστε την τρισδιάστατη περιήγηση της σελίδας και περιηγηθείτε στις διαφορετικές ιστορικές φάσεις του κάστρου.\nΤο κάστρο Λάρισα είναι κηρυγμένο ως προέχον βυζαντινό μνημείο (Β.Δ. 25-2-1922, ΦΕΚ 28/Α/26-2-1922) και προστατεύεται αυτοδίκαια από τον σε ισχύ αρχαιολογικό νόμο (Ν. 3028/2002). Παλαιότερα και κατά διαστήματα πραγματοποιούνταν στερεωτικές εργασίες από τις Υπηρεσίες του Υπουργείου Πολιτισμού, αλλά ήταν αποσπασματικές και αποσκοπούσαν κυρίως στην αποφυγή ολοκληρωτικών καταρρεύσεων. Μεταξύ 2010 και 2015, με χρηματοδότηση ΕΣΠΑ, πραγματοποιήθηκε το έργο: "ΑΝΑΔΕΙΞΗ – ΟΡΓΑΝΩΣΗ ΠΡΟΣΒΑΣΕΩΝ ΑΡΧΑΙΟΛΟΓΙΚΟΥ ΧΩΡΟΥ ΚΑΣΤΡΟΥ ΛΑΡΙΣΑ, ΔΗΜΟΥ ΑΡΓΟΥΣ, Ν. ΑΡΓΟΛΙΔΑΣ" προϋπολογισμού 400.000 €. Αντιμετωπίστηκαν πολυάριθμα ζητήματα του κάστρου και πραγματοποιήθηκαν εργασίες στο εσωτερικό και στο εξωτερικό του. Μεταξύ άλλων, διαμορφώθηκαν μονοπάτια, με την αποκατάσταση των φυσικών σταθμών του εδάφους, όπως ήταν πριν τις πρώτες ανασκαφές ενώ στερεώθηκαν επικίνδυνα για τους επισκέπτες σημεία. Επιπλέον αποκαλύφθηκαν πολλά τμήματά του τα οποία βρίσκονταν κρυμμένα σε επιχώσεις δεκάδων μέτρων. Το κάστρο, σημαντικό και αναπόσπαστο κομμάτι της μακραίωνης ιστορίας μιας από τις αρχαιότερες πόλεις της Ελλάδας, αλλά και τμήμα ενός δικτύου εξαιρετικών και σπουδαιότατων μνημείων, πολύ υψηλής επισκεψιμότητας (Μυκήνες, Τίρυνθα, Παλαμήδι κοκ), εντάσσεται ως ένας αρχαιολογικός χώρος αντάξιος της ιστορίας και της θέσης του στο δίκτυο αυτό.\nΔ. Αθανασούλης, «Το κάστρο Λάρισα», Πρακτικά του Διεθνούς Συνεδρίου Οχυρωματική Αρχιτεκτονική στην Πελοπόννησο. 5ος – 15ος αι., Λουτράκι 2011, υπό έκδοση.\nK. Andrews, Castles of the Morea, New Jersey 2006, 106-115.\nA. Bon, La Morée Franque, Paris 1969, 491-492, 674-676, pl.134-139.\nΑ. Πορτελάνος, Ι. Ρουβέλας, Μελέτη Αρχιτεκτονικής Τεκμηρίωσης Κάστρου Λάρισας Άργους, Άργος 2000.\nΓ. Τσεκές, «Κάστρο Λάρισα», Ενετοί και Ιωαννίτες Ιππότες, Δίκτυα Οχυρωματικής Αρχιτεκτονικής, Αθήνα 2001, 104-106.\nΝ. Φωτόπουλος, «Ο κεντρικός πύργος του Άργους. Νέα στοιχεία για τη μορφή και την ιστορία του», Πρακτικά του Διεθνούς Συνεδρίου Οχυρωματική Αρχιτεκτονική στην Πελοπόννησο. 5ος – 15ος αι. Λουτράκι 2011, υπό έκδοση.\nΧρονολόγηση Οι περισσότερο ορατές φάσεις του κάστρου ανήκουν στη μέση και ύστερη βυζαντινή περίοδο, στην Ενετοκρατία και στην Τουρκοκρατία.\nΣυντεταγμένες Γεωγραφικό πλάτος: 37.638031 Β, Γεωγραφικό μήκος: 22.715399 Α\nΔημος Άργους - Μυκηνών\nΟ επισκέπτης μπορεί εύκολα να προσεγγίσει το κάστρο από ασφαλτοστρωμένο δρόμο από την πόλη του Άργους. Το κάστρο είναι ανοικτό μόνο πρωινές ώρες.\nΤο εσωτερικό του κάστρου παραμένει κλειστό για τους επισκέπτες. Για να ενημερωθείτε για έκτακτες ημερομηνίες που ανοίγει τις πύλες του θα πρέπει να επικοινωνήσετε με την αρμόδια Εφορεία Αρχαιοτήτων Αργολίδας με έδρα στο Αρχαιολογικό Μουσείο Ναυπλίου (τηλ. 2752027502, e-mail: efaarg@culture.gr).


ΗΜΕΡΟΣΚΟΠΕΙΟΝ : Όταν F16 θα συνοδεύουν το σκάφος του Πρωθυπουργού Σαμαρά στο αεροδρόμιο Μακεδονία….\nΜέχρι τον Οκτώβριο του 2010 ο Σαμαράς είχε σηκώσει αγώνα κατά του μνημονίου. Στο πέρας των μηνών και καθώς η κατάσταση δυσκόλευε ακόμη περισσότερο\nγια τη χώρα και οι πιέσεις προς τον ίδιο αυξάνονταν, το «όχι στο μνημόνιο» μετατράπηκε σταδιακά σε «αναδιαπραγμάτευση του μνημονίου».\nΎστερα από μια θυελλώδη συνεδρίαση του και αφού οι απειλές των Ευρωπαίων για την 6η δόση είναι τρομακτικές και συνεχείς, ο Έλληνας Πρωθυπουργός Αντώνης Σαμαράς, πήρε το λόγο. Αφού κατακεραύνωσε τους Ευρωπαίους για τα συνεχή λάθη τους, τις παραλείψεις και τις διχογνωμίες τους, που είχαν συνέπεια τον εκτροχιασμό και τον αργό θάνατο της ελληνικής οικονομίας, έβαλε όλους στη θέση τους για τις συνεχείς προσβολές προς τη χώρα και τους Έλληνες. Κλείνοντας, τους είπε ότι δεν θα παραβρεθεί στις αυριανές εργασίες της 28ηςΟκτωβρίου. Η ελληνική αντιπροσωπεία θα επιστρέψει σύσσωμη στην Ελλάδα προκειμένου ο Αρχηγός της Κυβέρνησης και η Κυβέρνησή του, να παρακολουθήσουν τη Δοξολογία και την μεγάλη στρατιωτική παρέλαση για την επέτειο του ΟΧΙ στη Θεσσαλονίκη.


ΨΥΧΟΛΟΓΙΑ, ΨΥΧΑΝΑΠΤΥΞΗ, ΠΟΙΟΤΗΤΑ ΖΩΗΣ: ...Η κοινωνία μας ζει στο 2007 και η Εκκλησία μας στο 1340... Είμαστε λαός που νοσταλγεί, αλλά δεν πράττει\n...Η κοινωνία μας ζει στο 2007 και η Εκκλησία μας στο 1340... Είμαστε λαός που νοσταλγεί, αλλά δεν πράττει\nΟ φιλόσοφος Στέλιος Ράμφος μιλάει με την Κίτσα Μπόντζου για το προαιώνιο Θείο και τον σημερινό άνθρωπο, επ' ευκαιρία της κυκλοφορίας του νέου, ογκώδους βιβλίου του «Το μυστικό του Ιησού»\n- Μελετώντας τα ευαγγελικά κείμενα, διαπιστώσατε αντιφάσεις ή πράγματα που δεν μπορούν να εξηγηθούν με τη λογική;\n- Αναφέρετε στο βιβλίο σας ότι τα κείμενα δημοσιεύονται το 70-74 και τα ονόματα των Ευαγγελιστών (που δεν είναι κατ' ανάγκη πραγματικά, μπορεί να είναι συμβολικά) γίνονται γνωστά περίπου το 150 μ.Χ. Αυτό που είχε στόχο τη διάδοση των ιδεών, ήταν έργο της εκκλησιαστικής κοινότητας;\n- Τι ήταν εκείνο που καθιέρωσε τη χριστιανική πίστη;\n«Ηταν ότι ξαφνικά ο Θεός, που στις άλλες θρησκείες βρίσκεται έξω από τον κόσμο και ορίζει με τη θέλησή του απ' έξω και από μακριά τα πράγματα, εδώ μπαίνει στον κόσμο, δίνει μια αίσθηση και μια πραγματικότητα ελευθερίας άγνωστης στους ανθρώπους τού τότε. Οταν ο Θεός είναι σαν και μένα, τότε έχω ένα πρότυπο μέσα μου και, αντί να μοιάζω με τα πράγματα που είναι απέναντί μου, κοιτάζω να ολοκληρώσω την εσωτερική μου πραγματικότητα. Εδωσε, με άλλα λόγια, μια μεγαλύτερη εμπιστοσύνη στον άνθρωπο, ζητούσε απ' αυτόν υπευθυνότητα, αυτοσεβασμό -κάτι επαναστατικό για τα χρόνια εκείνα. Αυτή ήταν η μεγάλη του δύναμη, δεδομένου ότι οι πίστεις της εποχής κατέρρεαν, επειδή ακριβώς δεν έδιναν λύσεις σε βαθύτερες αγωνίες των ανθρώπων».\n- Ο Χριστός διδάσκει την αγάπη, και ο Μωάμεθ και ο Βούδας και όλες οι θρησκείες την αγάπη διδάσκουν. Πώς, λοιπόν, εν ονόματι αυτής της αγάπης, έχουμε τα μεγαλύτερα εγκλήματα -βία, θανάτους, βασανιστήρια, πολέμους- και όλα μάλιστα ευλογημένα;\n«Είναι άλλο πράγμα η διδασκαλία και άλλο η ψυχή των ανθρώπων. Η διδασκαλία είναι σαν τον Πολικό Αστέρα - τείνεις προς τα εκεί, δεν ταυτίζεσαι εύκολα. Επί παραδείγματι, ο χριστιανισμός ξεκίνησε διδάσκοντας ότι δεν υπάρχουν ελεύθεροι και δούλοι - η δουλεία καταργήθηκε (αν καταργήθηκε) τον 19ο αιώνα. Θέλω να πω ότι αυτά τα πράγματα πρέπει να τα καταλαβαίνουμε σαν βιώματα ενός χρόνου ο οποίος, αντί να τρέχει, ολοκληρώνεται. Αυτή ήταν και η αιτία της μεγάλης αλλαγής στον ίδιο τον χριστιανισμό. Ο Ιησούς έφερνε το μήνυμα ότι πλέον τα δεινά των ανθρώπων τελείωσαν, ότι έχει αρχίσει το τέλος και είναι ζήτημα ελάχιστου χρόνου να συντελεσθεί, αλλά, αντί να εκλείψει το κακό από τη Γη (γιατί αυτό ήταν η λεγόμενη «βασιλεία των ουρανών»), σταυρώθηκε εκείνος. Ετσι, ο χρόνος τού τέλους άφησε το "τώρα" και άρχισε να εκτείνεται σε ένα ατελείωτο μέλλον».\n- Για να περιμένουμε αενάως τη Δευτέρα Παρουσία;\n«Το "πότε" της Δευτέρας Παρουσίας δεν το εγγυάται κανείς. Το καλό νέο που έφερε ο Ιησούς ήταν ότι εδώ και τώρα αλλάζει η ζωή του ανθρώπου. Η βασιλεία, έλεγε, είναι μέσα μας. Αυτό συνοδευόταν στη φαντασία των μαθητών και με μια πλήρη κυριαρχία τού Μεσσία επί της Γης, όπως ήθελε η ιουδαϊκή παράδοση. Ομως, αντί πλήρους κυριαρχίας επί της Γης, είχαμε πλήρη απόδειξη αδυναμίας. Ο Μεσσίας Χριστός σταυρώθηκε. Ηταν αδύναμος. Αυτή η αδυναμία, εν τούτοις, ήταν το μεγαλείο του, γιατί τελικά έφερνε τον Θεό ακόμα πιο κοντά στον άνθρωπο».\n- Με τον θάνατό του εξαλείφεται και ο φόβος τού θανάτου;\n- Εσείς πιστεύετε;\n- Εκείνα που γεννούν τα περισσότερα ερωτηματικά είναι τα θαύματα. Πώς εξηγούνται, χωρίς να προσβάλλεται η νοημοσύνη μας;\n«Τα θαύματα εξηγούνται απλοϊκά, με την ιδέα τής υπερφύσιν επεμβάσεως του Θεού στον κόσμο που ο ίδιος δημιούργησε. Το ότι μια θεία ενέργεια διορθώνει τη φύση του κόσμου, σημαίνει ότι η κοσμική δημιουργία παύει να αποτελεί θαύμα, ότι το αφύσικο γεγονός επικρατεί του δημιουργικού θείου ενεργήματος και της μεταμορφωτικής του σημασίας. Αντίθετα, ως σύμβολο μιας καινούργιας ζωής, το θαύμα διακρίνεται από την αφύσικη εξωτερική του εκδήλωση, εξ ου και τα ίδια τα Ευαγγέλια είναι πρώτα σημείο του θεού προς τους ανθρώπους και δευτερευόντως γεγονός φυσικά ανεξήγητο ("τέρας"). Τα "σημεία" είναι συμβολικά γεγονότα με ορισμένο πνευματικό βάθος, το οποίο δηλώνει συνήθως την ήττα του κακού - τα "τέρατα" είναι εκπληκτικά γεγονότα, παράδοξα, τα οποία δεν έχουν καμία πνευματική σημασία. Τα θαύματα, λοιπόν, έχουν αξία αν τα καταλάβουμε ως πυρήνες νοήματος, γύρω από τους οποίους γίνεται μια καλύτερη κατανόηση της ήττας του κακού πάνω στη Γη».\n- Ποιο είναι το μήνυμα της χριστιανικής πίστεως;\n«Το μήνυμα είναι η αγάπη στη βασιλεία του Θεού. Ο Ιησούς λέει: "Ανοιξε τόσο, ώστε να χωρέσεις όλους τους άλλους". Γιατί η ανθρώπινη έκπτωση οφείλεται στη στενότητά μας, στην τσιγκουνιά που χαρακτηρίζει τον άνθρωπο και τον κάνει να είναι τόσο αρπαγμένος από τον εαυτό του, ώστε να πεθαίνει ψυχικά πριν από τον βιολογικό του θάνατο».\n«Μια κοινωνία που βασίζεται πολύ στην επικοινωνία, είναι μια κοινωνία που ζητάει έναν άνθρωπο πολύ ανοιχτό. Ανοιχτό στον άγνωστο συνάνθρωπο. Σε μία τέτοια κοινωνία τα ψυχικά μεγέθη διαφοροποιούνται ως προς τα παλαιά, οι δεσμοί του αίματος και της εντοπιότητας παύουν να κυριαρχούν, για να αναπτυχθεί μεγαλύτερη εσωτερική ευρυχωρία, ένα είδος ψυχικής παγκοσμιότητος. Οσο μεγαλύτερη γίνεται η "χωρητικότης" τόσο λεπτότερος υποχρεούται να είναι ο άνθρωπος. Για να το πω μ' έναν τρόπο μυθικό, σήμερα η εποχή μας ζητάει να γίνουμε άγγελοι! Ο άγγελος είναι η μεγίστη δυνατή λεπτότητα του ανθρώπου. Η μέγιστη δυνατή ευαισθησία».\n«Επειδή οι ανατολικές θρησκείες έχουν ένα χαρακτήρα εθναρχικό, η κοινωνική μοίρα των λαών αυτών είναι στενά συνδεδεμένη με τα θρησκευτικά τους αρχέτυπα σε μεγάλο βαθμό, για αυτό το λόγο η ιστορική τους αμηχανία, ότι πρέπει να υπάρξουν σ' έναν κόσμο όπως είναι ο σημερινός και να μεταβάλουν ήθη και έθιμα τούς δημιουργεί αντανακλαστικά εχθρότητος. Το βρίσκω φυσιολογικό. Ωσπου να δουν ότι μπορούν να συζήσουν μαζί μας».\n«Ασφαλώς. Υπ' αυτήν την έννοια έχει σημασία να ενταχθεί η Τουρκία στην Ευρωπαϊκή Ενωση. Κάτι τέτοιο θα δημιουργήσει αντανακλαστικά ενός κοινού τρόπου ζωής μεταξύ του Ισλάμ και του κόσμου της Δύσεως, θα αναδείξει πειστικά μια ιστορική δυνατότητα ανακουφιστική για την ανθρωπότητα και γόνιμη για όλους αυτούς τους λαούς, οι οποίοι θα διαπιστώσουν πως η συνύπαρξη είναι εφικτή και ευκταία. Να παρατηρήσω ωστόσο πως λίγο ως πολύ έχουμε κι εμείς τέτοιο ζηλωτισμό στην Ορθοδοξία. Κι εμείς αφήνουμε εν πολλοίς τα πάτρια για να προσχωρήσουμε στον τρόπο ζωής του Αμερικανού ή του Ευρωπαίου, δηλαδή του καθολικού, του διαμαρτυρόμενου και του ανθρώπου του διαφωτισμού -του πιο ανοιχτού σύγχρονου Ευρωπαίου ανθρώπου. Το μεγάλο πρόβλημα της Ορθοδοξίας είναι ότι καθηλώθηκε στον 14ο αιώνα. Από τότε δεν έχει γίνει καμία αλλαγή ενώ οι ιστορικές αλλαγές ήταν κοσμογονικές. Στην πραγματικότητα η κοινωνία μας ζει στο 2007 και η Εκκλησία μας στα 1340. Αυτό δημιουργεί μεγάλες πιέσεις και αδιέξοδα γιατί η κατά κόσμον Εκκλησία έχει τρομακτικά προβλήματα προσαρμογής και παραμένει ασυμφιλίωτη φοβικά με την πραγματικότητα».


3ο Θεατρικό Αντί-σκηνο στη Θάσο - Ανώτερη Δραματική Σχολή "Δήλος"\nΑΠΟ ΤΟΝ ΔΗΜΟ ΘΑΣΟΥ ΚΑΙ ΤΗ ΣΧΟΛΗ «ΔΗΛΟΣ»\nΘεατρικό Αντίσκηνο-στη Θάσο.\nΟ Δήμος Θάσου και η σχολή θεάτρου «Δήλος» διοργανώνουν το «3ο Θεατρικό Αντί-σκηνο», 16-21 Ιουλίου, στο Δημοτικό Κάμπινγκ του Πρίνου, που βρίσκεται σε ένα από τα πιο πράσινα σημεία του νησιού, ακριβώς μπροστά σε μία όμορφη παραλία!\n-Ο θεατρικός συγγραφέας Μηνάς Βιντιάδης, με θέμα «Γράψε - παίξε το έργο σου», ένα σεμινάριο που παρουσιάστηκε για πρώτη φορά το 2015 στο Στούντιο Συγγραφής Θεατρικού Έργου του Εθνικού Θεάτρου. Εφέτος το θέμα του σεμιναρίου είναι: «Θέατρο ντοκουμέντο».\n-Ο σκηνοθέτης Σίμος Κακάλας,με θέμα «Ενσάρκωση-Απόσταση. Δύο κλειδιά της υποκριτικής στην σύγχρονη σκηνή».\n- Ο συγγραφέας Γιώργος Σκαμπαρδώνης, με θέμα «Λογοτεχνία και Θέατρο-Εκλεκτικές συγγένειες»\n-Η σκηνοθέτηςΑλεξάνδρα Καζάζου, συνεργάτης του περίφημου Ινστιτούτου Γκροτόφσκι, με θέμα «Η ένταξη της ατομικότητας στην ενέργεια του συνόλου».\nΔράσεις παράλληλες. Καθημερινά μετά την δύση του ηλίου,υπό την καθοδήγηση του Αντώνη Ζούλη θα πραγματοποιούνται ειδικές ασκήσεις Yoga.\nΕπιπλέον θα πραγματοποιηθείέναειδικό πρόγραμμα με τη φιλόλογο και ηθοποιό Κατερίνα Ζαφειροπούλου, με τίτλο «Αυτοσχεδιασμός και Θεατρική Έκφραση», για παιδιά 6 -13 χρόνων.\nΟ χώρος.Στο δασύλλιο του Πρίνου, 800 μέτρα νοτιοδυτικά του λιμανιού, μέσα στα πεύκα και πάνω στην παραλία σε μια επίπεδη και κατάφυτη έκταση 70 στρεμμάτων, βρίσκεται το Κάμπινγκ του Πρίνου, η μεγαλύτερη και πιο πράσινη κατασκηνωτική μονάδα της Θάσου.(Για περισσότερες πληροφορίες για το κάμπινγκ επισκεφθείτε την ιστοσελίδα www.thassos-view.com/el/diamoni/camping/prinos-camping )\nΠαρέχεται δωρεάν διαμονή σε σκηνές και ένα πλήρες γεύμα.\nLast modified onMonday, 28 May 2018 09:19\n3o theatriko antiskino\nMore in this category: « Θερινό Σεμινάριο Προετοιμασίας 2018 Με επιτυχία ολοκληρώθηκε το 3ο Θεατρικό Αντί-σκηνο Θάσου »


Η ντροπή και το ιδανικό σκορ – apoel.net\nΑρχική/ΕΙΔΗΣΕΙΣ/Η ντροπή και το ιδανικό σκορ\nΗ ντροπή και το ιδανικό σκορ\nΗ χρονιά αρχίζει με μαζεμένους αγώνες με αντίπαλο τη Δόξα, η οποία έβαλε το λιθαράκι τον περασμένο Οκτώβριο στην ίσως πιο ντροπιαστική ήττα στη σύγχρονη ιστορία της ομάδας μας. Τίποτε δεν ξεχνιέται εύκολα οπότε από σήμερα οι παίκτες έχουν καθήκον να αποκαταστήσουν τις ισορροπίες.\nΕίναι η πρώτη από μια σειρά τριών αναμετρήσεων σε κύπελλο και πρωτάθλημα και ο ΑΠΟΕΛ καλείται να βάλει γερές βάσεις πρόκρισης για την επόμενη φάση. Το ιδανικό είναι ένα σκορ που θα κάνει το επαναληπτικό ίσως και τυπικής διαδικασίας, γεγονός που θα επιτρέψει στον Τραμετσάνι να δώσει χρόνο συμμετοχής σε παίκτες που τον έχουν ανάγκη.\nΤιποτε όμως δεν θα έρθει εύκολη αφού η Δόξα είναι μια ύπουλη ομάδα που δίνει δυνάμεις επιλεκτικά. Διαθέτει επίσης 1-2 πολύ καλούς παίκτες οι οποίοι αν δεν περιοριστούν μπορούν να δημιουργήσουν προβλήματα.\nΟ πρώτος αγώνας χωρίς τον Τάμαρι έχει τη δική του σημειολογία οπότε η ομάδα και ο Εφραίμ ειδικότερα καλούνται να δείξουν ότι μπορούν να φέρουν εις πέρας την αποστολή τους. Λέμε για τον Εφραίμ θεωρώντας ότι θα είναι αυτός που θα κληθεί να καλύψει το κενό.\nΘα έχει επίσης ενδιαφέρον να δούμε τις επιλογές του προπονητή μας όσον αφορά τον καταρτισμό της εντεκάδας και κατά πόσο οι Μπάλογκ και Ρέζα θα έχουν ουσιαστικό χρόνο συμμετοχής.\nΕπόμενο Χωρίς Νούνο


Η ΧΡΥΣΗ ΑΥΓΗ ΑΠΑΝΤΑΕΙ ΣΤΙΣ ΣΥΚΟΦΑΝΤΙΕΣ – ΣΥΝΕΝΤΕΥΞΗ Ν.Γ. ΜΙΧΑΛΟΛΙΑΚΟΥ ΣΤΗΝ «ΕΘΝΙΚΙΣΤΙΚΗ ΦΩΝΗ» | ΕΘΝΙΚΙΣΜΟΣ.net\nΗ ΧΡΥΣΗ ΑΥΓΗ ΑΠΑΝΤΑΕΙ ΣΤΙΣ ΣΥΚΟΦΑΝΤΙΕΣ – ΣΥΝΕΝΤΕΥΞΗ Ν.Γ. ΜΙΧΑΛΟΛΙΑΚΟΥ ΣΤΗΝ «ΕΘΝΙΚΙΣΤΙΚΗ ΦΩΝΗ»\nΣτην εκπομπή του Γ. Ρεντετάκου, «Εθνικιστική Φωνή», μίλησε ο Γ.Γ. της Χρυσής Αυγής, Συναγωνιστής Ν. Μιχαλολιάκος. Ο Αρχηγός αρχικά ευχαρίστησε όλους τους υποστηρικτές του Κινήματος που συνεχίζουν να κρατάνε ψηλά την Σημαία μας. Αναφέρθηκε εκτενώς στην πολιτική «χαμηλών τόνων» του κόμματος Βελόπουλου, στον αγώνα μας στην Τοπική Αυτοδιοίκηση αλλά και στην ευρωβουλή, ενώ έδωσε απάντηση στην λάσπη και στους συκοφάντες που έχουν ως μοναδικό σκοπό ύπαρξης να χτυπάνε την Ηγεσία της Χρυσής Αυγής.\n«Η φρουρά πίπτει, δεν παραδίδεται», ακούγεται να λέει ο Συναγωνιστής Ν. Μιχαλολιάκος και λίγο μετά στέλνει και ένα μήνυμα προς εχθρούς και δήθεν «φίλους»: Δεν θα απαλλαγούν ποτέ από την Χρυσή Αυγή που στο παρελθόν έχει περάσει από ακόμα δυσκολότερες καταστάσεις.\n← ΟΡΓΙΟ ΠΑΡΑΠΛΗΡΟΦΟΡΗΣΗΣ ΑΠΟ ΤΑ ΚΥΒΕΡΝΗΤΙΚΑ ΠΑΠΑΓΑΛΑΚΙΑ! ΠΩΣ ΤΑ 214 «ΠΡΟΣΦΥΓΑΚΙΑ» ΤΗΣ ΔΕΥΤΕΡΑΣ ΕΓΙΝΑΝ… 88!\nΝΤΟΡΑ: ΣΙΓΑ ΝΑ ΜΗΝ ΚΑΤΕΒΑΣΟΥΜΕ ΤΟ ΣΤΟΛΟ ΑΝ ΣΤΕΙΛΟΥΝ ΟΙ ΤΟΥΡΚΑΛΑΔΕΣ ΕΡΕΥΝΗΤΙΚΟ ΣΚΑΦΟΣ ΣΤΗΝ ΚΡΗΤΗ… ΔΕΝ ΕΙΝΑΙ ΜΟΝΑ-ΖΥΓΑ ΔΙΚΑ ΜΑΣ! →


Φωτιά κοντά στο χωριό Κιτίκι Φαρσάλων - ILARISSA.GR\nΑρχική Νέα Λάρισα Φωτιά κοντά στο χωριό Κιτίκι Φαρσάλων\nΦωτιά κοντά στο χωριό Κιτίκι Φαρσάλων\nΦωτιά ξέσπασε στις 6 μ.μ. το απόγευμα του Σαββάτου, στο Ναρθακιώτικο όρος, λίγο έξω από το χωριό Κιτίκι Φαρσάλων (Κοκκίνω Φαρσάλων). Η φωτιά βρίσκεται σε εξέλιξη και καίει χαμηλή βλάστηση (πουρνάρι) και χαρακτηρίζεται μεγάλη. Στο σημείο επιχειρούν άνδρες της Π.Υ., με 3 οχήματα από το Πυροσβεστικό κλιμάκιο Φαρσάλων και ένα από την Λάρισα, καθώς και αεροσκάφη PZL.\nΤι αναφέρει η Πυροσβεστική με Tweet\n#Πυρκαγιά σε #δασική έκταση στην περιοχή Κοκκίνω Φαρσάλων Λάρισας. Επιχειρούν 31 πυροσβέστες με 14 οχήματα, 3 ομάδες πεζοπόρων τμημάτων με 25 πυροσβέστες και 4 Α/Φ.\nΣτο σημείο το θερμόμετρο δείχνει πάνω από 40 βαθμούς Κελσίου, δυσχεραίνοντας το έργο της πυροσβεστικής.\nΠροηγούμενο άρθροΣτο Περιβόλι της Παναγίας στο Άγιο Όρος ο Κ. Μανώλης\nΕπόμενο άρθροH τραγική ζωή της Σάρον Τέιτ: Σεξ, όργια και ναρκωτικά στο δρόμο προς τη δόξα, πριν την σφαγή της από τη «φαμίλια» του Τσαρλς Μάνσον


Η οπτική γωνία του μπαμπά στην πατρότητα | Superdad\nΚΕΙΜΕΝΑ/Μπαμπαδες/ / 11.12.2018\nΔεν δέθηκα με το μωρό αμέσως… Η εμπειρία της πατρότητας για μένα ήταν συγκλονιστική αλλά ταυτόχρονα και πολύ δύσκολη. Αγάπησα το μωρό από την πρώτη στιγμή που το είδα. Όμως οι πρώτοι μήνες, για να είμαι ειλικρινής, ήταν απλή προσαρμογή. Εκείνο ήταν τόσο εξαρτημένο και εγώ από τη μια τόσο ανίδεος και από την άλλη, δεν ένιωθα αυτό το ενστικτώδες συναισθηματικό δεσμό με το παιδί που ένιωθε η μητέρα του.\nΠέρασα τους πρώτους έξι μήνες προσπαθώντας να μάθω τα πάντα, πώς να το κρατάω, πώς να το κοιμίζω, πώς να το ταΐζω, πώς να του αλλάζω πάνα. Εγώ δεν είχα παίξει ποτέ με κούκλες… μου ήταν όλα καινούρια! Πραγματικά το ευχαριστήθηκα, ήταν ένα συναρπαστικό ταξίδι γεμάτο εκπλήξεις, όμως αν η γυναίκα μου μια μέρα ερχόταν και μου έλεγε ότι από δω και πέρα θα αναλάμβανε το μωρό η πεθερά μου, θα ήμουν κατενθουσιασμένος!!!\nΟ χρόνος που περνούσα με το μωρό ήταν συναρπαστικός. Αν και ένιωθα χαμένος, με εξέπληττε το γεγονός ότι μου φαινόταν όλο αυτό φυσικό και όχι τρομαχτικό. Θυμάμαι το πρώτο βράδυ που πήραμε το μωρό στο σπίτι, η γυναίκα μου ήταν στο κρεβάτι και εγώ πέρασα 2 ώρες μόνος μαζί του. Ήταν λοιπόν μέσα στην καλαθούνα του, δίπλα μου, και άρχισε να ψιλοκουνιέται…. Τότε σκέφτηκα ότι το μωρό μου δεν έχει ακούσει ποτέ μουσική… και ότι εγώ θα έπρεπε να διαλέξω το πρώτο τραγούδι που θα άκουγε ποτέ στην ζωή του έξω από την κοιλιά της μαμάς του! Μεγάλη ευθύνη για μένα, όντας λάτρης της μουσικής, να δώσω το σωστό πρώτο μουσικό άκουσμα στο γιο μου! Ένιωθα ότι η απόφαση μου θα έπαιζε σημαντικό ρόλο ακόμα και στη διαμόρφωση του πεπρωμένου του! (Χαζομπαμπάς τελείως, το ξέρω!) Διάλεξα λοιπόν το ” Penny Lane ” από τους Beatles, φωτεινό και αισιόδοξο τραγούδι, σαν την πρώτη μέρα της άνοιξης. Ήταν μια μαγική στιγμή για μένα…\nΟνειρεύομαι το μέλλον με το γιο μου.


Πώς η τεχνολογία θα αντικαταστήσει το ανθρώπινο σώμα - RatPack.gr\nTECH | 02/12/2019\nΚαθώς τα σώματα μας αναμιγνύονται και εκτίθενται καθημερινά στις μηχανές και στις νέες τεχνολογίες, εμείς αναρωτιόμαστε αν αυτό είναι το τέλος του φυσικού μας σώματος, όπως το ξέραμε από πάντα.\nΤρανταχτό παράδειγμα ο Νεοϋορκέζος Neil Harbisson, ένας Καταλανός καλλιτέχνης, μουσικός και αυτοπροσδιοριζόμενος «cyborg», ο οποίος μπορεί να σου φτιάξει το δικό σου «ηχητικό» πορτραίτο ανά πάσα στιγμή, αν φυσικά εσύ το θελήσεις.\nΠώς είναι να είσαι ένα μοντέρνο cyborg.\n«Για εννέα χρόνια, ακούω τα χρώματα», μας λέει ο ίδιος. Τι σημαίνει τώρα αυτό; Κανείς δεν ξέρει, πρέπει να μας το πει ο ίδιος.\nΣτο κεφάλι του φοράει ένα πράγμα σαν φακό, σαν αυτό που φοράνε οι χειρούργοι. Κατά τα άλλα έχει μία φυσιολογικότατη εμφάνιση. Πουκάμισο, casual παντελόνι και βλέμμα λογικού ανθρώπου.\nΑυτό το μαραφέτι που φοράει στο κεφάλι είναι ικανό να μετατρέψει το χρώμα σε ήχο. Ο ίδιος το ονομάζει «eyeborg».\nΔεν μπορούμε να μην παρατηρήσουμε τον ενθουσιασμό του Harbisson. Έτεινε το eyeborg προς το αυτί μου, μετά προς τη μύτη και μετά προς το στόμα. Του έδωσα το mail μου κι εκείνος θα μου έστελνε αργότερα τα αρχεία των ήχων που «σύλλεξε» με το eyeborg.\nΕίπε πως στο πελατολόγιο του είχε τον Al Gore, την Nicole Kidman και τον Πρίγκιπα Κάρολο.\nΟ Harbisson έχει greyscale, μία επιθετική μορφή αχρωματοψίας, που σημαίνει πως δεν βλέπει καθόλου χρώματα, τα μάτια του δεν μπορούν να τα πιάσουν.\nΟ ίδιος φοράει το eyeborg από το 2004. Η συσκευή αυτή μπορεί κι εκμεταλλεύεται το γεγονός πως και ο ήχος αλλά και το χρώμα λειτουργούν με κύματα διαφορετικών συχνοτήτων.\nΈνα chip στο πίσω μέρος του κεφαλιού του Harbisson δέχεται τους υπολογισμούς και το μεταφέρει σε ένα Pad δονήσεων στο αυτί του και το μετατρέπει σε ήχο.\nΠοτέ δεν βγάζει το eyeborg από πάνω του. Έχει γίνει πλέον ένα καινούριο μέλος του σώματος του. Το φοράει ακόμη κι όταν κάνει μπάνιο ή όταν κοιμάται. Βλέπει ακόμη και όνειρα γεμάτα μεταφράσεις ήχων.\nΦέτος ο Harbisson σχεδιάζει να το εμφυτεύσει μέσα του. Δεν τον νοιάζει που μπορεί κάποιοι να τον θεωρούν ένα μοντέρνο cyborg, εκείνος θέλει μόνο να μπορεί να ζει καλύτερα. Με αυτό τον τρόπο θα μπορέσει για μία ζωή να μεταφράζει τα χρώματα σε ήχο και να γνωρίζει τι ακριβώς χρώμα βλέπει μπροστά του. Το eyeborg είναι στην ουσία τα μάτια του.\n«Με έχουν πετάξει πολλές φορές έξω από εκκλησίες και σούπερ μάσκετ. Δεν τους αρέσει αυτό που έχω στο κεφάλι μου μόνιμα. Το θεωρούν βλασφημία» λέει ο ίδιος. «Το να ψάξεις για μία καλύτερη μορφή της ανθρωπότητας δεν σημαίνει πως είσαι βλάσφημος».\nStelarc και εμφυτεύματα.\nΈνα άλλο τρανταχτό παράδειγμα είναι ο καλλιτέχνης Stelarc ο οποίος εμφυτεύει κυκλώματα και chipακια στο σώμα του κι επιτρέπει στους θαυμαστές του να του κινούν τα μέλη από το ίντερνετ. Πολλοί τον έχουν κατηγορήσει για post humanist αλλά ο ίδιος ο Stelarc λέει: «Είναι αδύνατον να ξεχωρίσεις την τεχνολογία από το σώμα».\nΟ Ray και η Google.\nΟ ίδιος ο διευθυντής νέων τεχνολογιών της Google, Ray Kurzweil, δηλώνει: «Πραγματικά περιμένω τη στιγμή που θα φορτώσω την συνείδηση του νεκρού πατέρα μου στον υπολογιστή μου». Ο ίδιος υποστηρίζει πως το ανθρώπινο είδος βρίσκεται σε μία μεταβατική περίοδο και πως στο μέλλον θα αποκτήσουμε την πολυπόθητη αθανασία.\nΗ γυναίκα cyborg στη Νέα Υόρκη.\n«Του αρέσει η jazz που βγάζουν τα ταξί» μας εξηγεί η Moon Ribas, η συνεργάτης του Harbisson, «το κίτρινο που εκπέμπουν τα ταξί το λατρεύει».\nΗ ίδια φοράει ένα ειδικό φόρεμα, μαύρο με ένα ουράνιο τόξο στη μέση, έτσι που όταν το κοιτάει ο Harbisson να το μεταφράζει στο τραγούδι Moon River, ένας φόρος τιμής στο όνομα της.\nΤο ζεύγος μεγάλωσε μαζί στην Καταλονία και στην κυριολεξία ο ένας τελειώνει τις προτάσεις του άλλου, τόσο κοντά είναι.\nΑλλά δεν είναι ρομαντικά συνδεμένοι, μόνο συνεργάτες, έχουν μαζί το «Cyborg Foundation» που έχει την έδρα του στη Βαρκελώνη. Σκοπός του ιδρύματος είναι να στηρίξουν τα δικαιώματα των cyborg στον κόσμο και τη χρήση των cybernetics στην τέχνη.\nΣας θυμίζει κάτι αυτό; Πολλά…και κυρίως ταινίες επιστημονικής φαντασίας όπως το Bladerunner, όπου τα cyborg είναι πλέον επικηρυγμένα και ψάχνουν για τα δικά τους δικαιώματα απέναντι στους ανθρώπους.\nΗ ίδια η Ribas είναι ειδικευμένη στα cybernetics. Φοράει σκουλαρίκια που μπορούν να υπολογίζουν στην ταχύτητα των ανθρώπων γύρω της και στο πίσω μέρος του σβέρκου της έχει τοποθετήσει μία συσκευή που την προειδοποιεί όταν κάποιος πλησιάζει από πίσω.\nΌταν την πλησίασα, παρατήρησα πως το πίσω μέρος των χεριών της είναι καλυμμένα με μαύρη μονωτική ταινία.\n«Είναι για να αισθάνομαι τους σεισμούς» μας λέει η ίδια και μας αφήνει άφωνους. Τα τρανζίστορ που είναι κολλημένα στα χέρια της είναι συνδεμένα με το ίντερνετ και με κάμποσους twitter λογαριασμούς από σεισμολογικά κέντρα, όταν ένας σεισμός συμβαίνει στον κόσμο εκείνη δέχεται τις δονήσεις κατευθείαν στα χέρια της.\nΤα κίνητρα πίσω από κάτι τέτοιο, πλησιάζουν περισσότερο έναν μετά-Ρομαντικό Διαφωτισμό όπου θέλει το ανθρώπινο είδος να είναι ένα με τη φύση με κάθε μέσο δυνατό.\n«Δεν είναι λάθος της Γης αν σκοτώνει χιλιάδες με έναν σεισμό, το λάθος είναι δικό μας με το τι επιλέγουμε να χτίσουμε πάνω της» λέει η Ribas.\nO Harbisson είναι ταυτόχρονα, εκτός από cyborg, και ακτιβιστής, πριν από χρόνια, το 2001, έκατσε πάνω σε ένα δέντρο στην Καταλονία για ημέρες, διαμαρτυρόμενος προς την Ισπανική κυβέρνηση που ήθελε να κόψει ένα δάσος.\n«Θέλουμε να επεκτείνουμε τις αισθήσεις μας, όχι για να είμαστε πιο δυνατοί, αλλά για να εκτιμήσουμε καλύτερα αυτόν το θαυμάσιο κόσμο στον οποίο ζούμε» λέει ο καλλιτέχνης Harbisson.\nΕμείς απλά μένουμε έκπληκτοι, τους θαυμάζουμε και ελπίζουμε για ένα καλύτερο μέλλον.\nΔες το παρακάτω άλμπουμ για να δεις τον Harbisson, την Ribas και τον Stelarc:\nΗ επιστήμη μίλησε και βρήκε ποιος θα κάτσει στον Iron Throne\nΚανείς δεν τα βάζει με την επιστήμη και τα αποτελέσματά της. Ναι;\nΗ επιστήμη ψηφίζει δαγκωτό πολυγαμία. Εσύ;\nΔεν υιοθετούμε απλά παραθέτουμε.\n8 τρόποι για να γίνεις περισσότερο ελκυστικός σύμφωνα με την Επιστήμη\nΌχι ότι δεν είσαι ήδη, αλλά να ξέρεις πως σε αυτά τα πράγματα δεν υπάρχει ταβάνι.\nΗ επιστήμη βγαίνει στα μπαρ για δεύτερη χρονιά στην Αθήνα\nΑυτό τον Μάιο, η γνώση θα ξεχειλίζει από τα ποτήρια μας…


Σημαντικά προβλήματα αντιμετωπίζει η γερμανική οικονομία - new-economy.gr\n2 Μαΐου 2019 admin 273 Views Brexit, Γερμανία\nΗ Γερμανία αντιμετωπίζει σοβαρή οικονομική κρίση, καθώς έρευνα αναφέρει ότι ο αριθμός των αγαθών που εξήχθησαν στο Ηνωμένο Βασίλειο μειώθηκε δραστικά, έπειτα από την απόφαση του Ηνωμένου Βασιλείου να αποχωρήσει από την Ευρωπαϊκή Ένωση.\nΟι εμπορικές σχέσεις μεταξύ Βερολίνου και Λονδίνου έχουν περιοριστεί σημαντικά κατά το προηγούμενο έτος, καθώς η αβεβαιότητα γύρω από το Brexit συνεχίζεται. Το 2018, οι εξαγωγές της Γερμανίας στη Βρετανία μειώθηκαν κατά 11,4%, σε 16,5 εκατ. τόνους σε σχέση με το προηγούμενο έτος. Το εξωτερικό εμπόριο, που θεωρείται σημαντικός οικονομικός δείκτης, σημείωσε επίσης πτώση εισαγωγών κατά 15,4% σε 14,7 εκατ. τόνους. Εν τω μεταξύ, μεταξύ 2015 και 2018, οι γερμανικές εξαγωγές προς την ΕΕ αυξήθηκαν κατά 12% και οι εισαγωγές κατά 15%.\n← Κέντρο Πολιτισμού ΠΚΜ: «ΓΑΡΥΦΑΛΛΟ ΣΤ’ ΑΦΤΙ»\nMatteo Salvini: Ισλαμικό χαλιφάτο η Ευρώπη σε λίγα χρόνια →\nΣτα 1,02 δισ. ευρώ τα καθαρά κέρδη της UniCredit\n7 Αυγούστου 2018 admin Δεν επιτρέπεται σχολιασμός στο Στα 1,02 δισ. ευρώ τα καθαρά κέρδη της UniCredit\n28 Δεκεμβρίου 2017 admin Δεν επιτρέπεται σχολιασμός στο Ποιοι έπνιξαν τη Μάνδρα! Πόρισμα καταπέλτης


smyrna: ΑΠΟΚΑΛΥΨΗ ΤΩΡΑ\nΑΠΟΚΑΛΥΨΗ ΤΩΡΑ 25 Αυγούστου\nΜεσημέρι Σαββάτου 14.30.προσπαθώ να βάλω μια μπουκιά στο στόμα γιατί δεν πάει κάτω το ρημάδι . Ώρα 14.30,στη βεράντα του σπιτιού μου που το νιώθω πλέον τόσο προσωρινό, τόσο ξένο,ανάβουμε το φως .Είναι μαύρα όλα, ο ουρανός μας πλακώνει, τα ρούχα μας καπνισμένα, περπατάμε σε ένα γκριζωπό χαλί που μας έχει στρώσει ο άρρωστος αέρας που έρχεται από την Αμάρυνθο και το Αλιβέρι απέναντι, κουνάμε τα χέρια για να διώξουμε τις νιφάδες που χορεύουν στα μάτια και το πρόσωπο μας που θυμίζουν χιονακι του Δεκέμβρη κατακαλόκαιρο. Είναι τα καμένα από απέναντι ,η Εύβοια που ψυχορραγεί και έχει βάψει το τοπίο μαύρο.\nΤα πουλιά έχουν λουφάξει στα καλώδια της ΔΕΗ τρομαγμένα και άφωνα ,αυτά τα ίδια πουλιά που έρχονται στιγμές που με εκνευρίζουν με τη φλυαρία τους. Απλωμένος φόβος, δεν ξέρω από ποια γωνιά θα ξεπηδήσει η φλόγα, απελπισμένοι κάτοικοι βγαίνουν σε ραδιοσταθμούς ζητώντας βοήθεια .Νιώθω ένα τίποτα, ένα σκουπιδακι, πονάω τόσο, που δεν μπορώ να φωνάξω, να ουρλιάξω, να βρίσω, είναι η ακραία έκφραση της συναισθηματικής έκρηξης, η σιωπή.\nΠεριμένω στην τηλεόραση να βγει ένας επίσημος φορέας να πει κάτι ,από κάπου να πιαστώ και να ελπίζω, κάτι, απελπισμένοι κάτοικοι ζητούν από τους ραδιοσταθμούς βοήθεια και οι δημοσιογράφοι με τη σειρά τους ειδοποιούν την πυροσβεστική.\nΜου φαίνεται πως ζω έναν εφιάλτη και θα ξυπνήσω το πρωί και όλα θα ήταν ένα κακό όνειρο. Είναι εικόνες αποκάλυψης δεν περιγράφονται αλλιώς…\nΑΠΟΚΑΛΥΨΗ ΤΩΡΑ 2 26 Αυγούστου\nΠού είσαι ρε Φούρλα δε σε είδα καθόλου, δε σε άκουσα πουθενά, πού είσαι ρε Κόη, ψάχνω σε σταθμούς να σας ακούσω, αλλά ακούω δημοσιογράφους που κάνουν εκκλήσεις και δίνουν οδηγίες πού να πάνε τα πυροσβεστικά, από πού έρχονται οι πιο γοερές κραυγές των ακροατών. Από τη στιγμή που κάηκαν σπίτια στου Παπάγου και κινδύνευσε η Ηλιούπολη πώς μπορώ εγώ στο εξοχικό μου με τις δέκα βερικοκιές να μην τρέμω; Μου έρχεται να ανέβω στην ακρόπολη να την ξαναφωτογραφίσω σαν να είναι η τελευταία φορά , όπως φωτογράφησα τα δέντρα του κήπου μου ένα- ένα και δίπλα στη βαλίτσα που έχω μόνιμα δίπλα στην πόρτα του σπιτιού μου ,έτοιμη ,έχω τη μηχανή με το πολύτιμο υλικό ,τα δέντρα μου, τα παλικάρια που φύτεψα και μεγάλωνα με τόση φροντίδα. Ποιο χέρι ήταν αυτό που έβαψε μαύρο αυτόν τον τόπο, δεν μπορεί να ήταν ελληνικό, δεν μπορεί να είναι ένας από μας ,δεν μπορεί ρε παιδιά….. Μισώ και τον αέρα πλέον και τρέμω σε κάθε του φύσημα, μισώ τους σταθμούς που βάζουν μουσική, που σταματάνε τη ροή των ειδήσεων για να βάλουν διαφημίσεις, μισώ αυτούς που τρώνε και πίνουν στις ταβέρνες αυτές τις δυο μέρες του τρόμου, μισώ αυτούς που τρώνε …μισώ τους πολιτικούς που βγαίνουν στα κανάλια και αλληλοκατηγορούνται, μισώ τους πολιτικούς .Μισώ τους ξενοδόχους που ζητούσαν από τους άστεγους εκατό ευρω το δωμάτιο.\nΘρηνώ τη μάνα με τα τέσσερα παιδιά σε ένα χωριό της Ηλείας, δεν έχει σημασία ποιο, θρηνώ τα παλικάρια που έτρεξαν να ανακόψουν τη φωτιά που έζωνε το χωριό τους και έγιναν κάρβουνο, θρηνώ όλους αυτούς που χάθηκαν στη φωτιά με την απελπισία στα μάτια, θρηνώ γιαυτους που έμειναν ζωντανοί αλλά δεν θα έχουν χωράφι και ελιά για να ταΐσουν τα παιδιά τους, δεν θα έχουν πατρικό, που ορφάνεψαν από μνήμες .Θρηνώ τα πουλιά που δεν θα έχουν κλαρί να κουρνιάσουν, τα αγρίμια που έχασαν τη λόχμη τους, θρηνώ για τα παιδιά που δεν θα περπατήσουν ξανά στο δάσος, που θα κυκλοφορούν με το aerolin και το subicort μέσα στη σχολική τους τσάντα, θρηνώ για τη χώρα που περιδιάβηκα και ρουφούσα τις ομορφιές της .Θρηνώ για μένα που δεν θα μπορέσω να ξυπνήσω και να κοιμηθώ ξανά ήσυχη και τα όνειρα μου έχουν πια στοιχιώσει από φλόγες και κάπνα.\nΘρηνώ για όλους όσοι σε δέκα μέρες θα κυκλοφορούν με τις πολύχρωμες κονκάρδες στο πέτο και θα περιδιαβαίνουν τα εκλογικά κέντρα με τα μασκαρεμένα από τις αφίσες αυτοκίνητα, που θα πλημμυρίσουν τις πλατείες με τα κορναρίσματα της νίκης ,που θα έχουν ξεχάσει. Και είμαι εγώ που θρηνώ ,από απέναντι, από τη βεράντα της αγωνίας με το ραδιόφωνο στο αυτί και το μάτι τεντωμένο να πιάσει τη φλόγα, να σκίσει το μαύρο πέπλο γύρω και να τρέξει ,να τρέξει στο πουθενά….\nΑναρτήθηκε από ΔΣ στις 8:06:00 π.μ.\nΣας γνώρισα κάποτε..δεν έγραψα εδώ ποτέ απο φόβο για τον τρόπο γραφής μου..Σήμερα αποφάσισα πως μπορώ να αφήσω εδώ μια λέξη,σε ένα κείμενο που δεν ντρέπομαι να διαβάσω..γιατί όλα γύρω μου ντρέπομαι πια να τα κοιτάζω..\nμόνο εκείνη την ελπίδα που λέει πως θα ξεκινήσουμε ξανά μπορώ να δω χωρίς να ξέρω πως γεννήθηκε και πότε..\n28 Αυγούστου 2007 - 12:51 μ.μ.\nΜετά το θρήνο πρέπει να έρθει η δράση...\nΆμα μείνουμε απραγείς μας αξίζει η μοίρα μας...\n28 Αυγούστου 2007 - 1:23 μ.μ.\nΕίναι τώρα 4-5 μέρες (έχω χάσει το μέτρημα πια) που νοιώθω ένα συνεχές βάρος στο κεφάλι. Στην αρχή είπα ότι θα είναι η κάπνα που μας είχε πνίξει, αλλά τώρα που καθάρισε ο ουρανός, το βάρος αυτό δε λέει να φύγει. Τελικά το βάρος αυτό είναι η σκέψη.\nΗ σκέψη για το μέλλον, το οποίο προδιαγράφεται σκοτεινό… ή μάλλον μαύρο… ή μάλλον κίτρινο. Ναι κίτρινο, το κίτρινο της ερήμου. Οι επιστήμονες υποστήριζαν ότι εάν δε κάνουμε κάτι σε 100 χρόνια η νότια Ελλάδα θα ερημοποιηθεί.\nΕ ΛΟΙΠΟΝ ΚΑΝΑΜΕ!!! Γιατί να περιμένουμε 100 χρόνια, όταν μπορούμε ΑΥΡΙΟ να έχουμε την έρημο;\nΠοιος θα μας «σώσει»; Οι πολιτικοί; Αυτοί όταν δεν εξυπηρετούν συμφέροντα, αντιδρούν σαν τη στρουθοκάμηλο και χώνουν το κεφάλι τους στο χώμα, οπότε όλα τα προβλήματα παύουν να υφίστανται. Ζουν σε δικό τους κόσμο, σε μια άλλη πραγματικότητα. Τη δικιά τους πραγματικότητα και των κομματόσκυλων που γαυγίζουν γύρω τους.\nΟ «λαός»; Χα χα χα! Πολύ καλό! Το άλλο με τον Τοτό το ξέρετε; Ο λαός που ψηφίζει τις πολιτικές ηγεσίες που του αξίζουν; Αυτός που έχει επιτρέψει να έχουμε μια ιδιότυπη (ούτε αυτό δε μπορούμε να κάνουμε «σωστά») μοναρχία 2-3 οικογενειών; Αλήθεια, ποια είναι η διαφορά του σήμερα με τις αρχές της δεκαετίας του 60; Γεώργιος Παπανδρέου vs Κωνσταντίνου Καραμανλή!!!!!!!!! Και κάποιος Μητσοτάκης πάντα στη γωνία. Το ίδιο χιλιοζεσταμένο και ξινισμένο φαγητό.\nΈνας λαός που φέρεται στην ίδια του τη πατρίδα σαν κατακτητής; Που ποτέ δεν αγάπησε τη πατρίδα αυτή, την οποία του επιβάλλανε οι μεγάλες δυνάμεις; Που το μόνο που έχει στο μυαλό του είναι ένα τεράστιο ΕΓΩ;\nΈνας λαός που τα περιμένει όλα από το ΚΡΑΤΟΣ; Αλήθεια ποιος είναι το κράτος; (Μόνο ο Μητσοτάκης το είχε προσδιορίσει, λέγοντας στους αστυνομικούς ότι «εσείς είσαστε το κράτος».)\nΛοιπόν θα το πω: Αν οι Γερμανοί κατοικούσαν εδώ, τότε θα ήταν πολύ καλύτερα τα πράγματα. Και για να μη παρεξηγηθούν τα γραφόμενά μου, δεν εννοώ επί κατοχής, διότι ακόμα και οι Γερμανοί μπορεί να κάνουν μια μαλακία τέτοιου μεγέθους όπως να έχουν για αρχηγό τον Χίτλερ. Εννοώ ότι η οργάνωση και η αίσθηση του χρέους που έχουν απέναντι στην πατρίδα τους είναι κάτι που εμείς ως λαός δεν είχαμε ποτέ σε καιρό ειρήνης.\nΔΕ ΘΕΛΩ ΑΛΛΟΥΣ ΗΡΩΕΣ!!!! Δε χρειάζεται να θυσιάζονται λίγοι για να γλυτώνουν τα αξιολύπητα τομάρια τους οι πολλοί.\nΑυτός ο τόπος δεν κατοικείται από ανθρώπους, αλλά από ατομάκια. Α! και πολλούς μαλάκες!\nΥ.Γ. Ετοιμάζομαι να φύγω για τον Σχοίνο. Να προλάβω να τον δω ίσως για τελευταία φορά καταπράσινο. Αλλά δε πάω με άδεια χέρια. Έχω φορτισμένα δύο κινητά και δύο ασυρμάτους. Αν χρειαστεί θα κάνω το χρέος μου στο τόπο που υπερ-αγαπώ!\nΑντίο και τα λέμε στο δελτίο των οχτώμιση του Αντέννα!\n28 Αυγούστου 2007 - 6:07 μ.μ.\nΕπέστρεψα! Τελικά άδικα πήγε η «προετοιμασία» μου. Φωτιά δεν έπιασε –ακόμα- στα Γεράνεια, οπότε έχασα την ευκαιρία μου να πω τον πόνο μου στον Αντ-1!!!!!\nΓια να σοβαρευτώ, όντως ήταν ένα ήρεμο βράδυ. Ένα πολύ ωραίο βράδυ, με το φεγγάρι να ξεπροβάλει πίσω από το βουνό τη στιγμή που έφτασα στον Σχοίνο, διαγράφοντας την σιλουέτα των πεύκων στην κορυφογραμμή.\nΗ αλήθεια είναι ότι η πορεία μου δεν ξεκίνησε με τον καλύτερο τρόπο, μιας και στην αγαπημένη μου διαδρομή, την παλιά εθνική από τα ναυπηγεία Ελευσίνας, έπεσα στα καμένα της φωτιάς που είχε πιάσει εκεί 2-3 μέρες πριν.\nΣήμερα το μεσημέρι, επιστρέφοντας, έκανα ρεκόρ βραδύτητας μιας και κάθε τόσο σταματούσα το αυτοκίνητο και γέμιζα τη μνήμη του εγκεφάλου μου και της Olympus με εικόνες του (θα έλεγα πανέμορφου, αλλά ποιο δάσος δεν είναι πανέμορφο;;;;;) δάσους στα Γεράνεια, να έχω να θυμάμαι. Και ανακάλυψα λεπτομέρειες που δεν είχα ξαναδεί περνώντας, αφού μέχρι πρόσφατα θεωρούσα δεδομένη την ύπαρξή του και δεν έδινα σημασία στο δέντρο, αλλά στο δάσος ως σύνολο.\nΤελικά είναι απίστευτο το πόσες μοναδικές λεπτομέρειες κρύβει το κάθε δέντρο ξεχωριστά.\nΕλπίζω να καταφέρει και να τη γλυτώσει ΚΑΙ αυτό το καλοκαίρι, ώστε να μπορέσω πάλι φέτος να το χαρώ έτσι όπως μου αρέσει εμένα, από το φθινόπωρο μέχρι και την άνοιξη. Τελικά για μια ακόμα φορά διαπιστώνω ότι ΜΙΣΩ (βαρύ ακούγεται) ΤΟ ΚΑΛΟΚΑΙΡΙ.\nΕπίσης αντιπαθώ πολύ και τους Περαχωρίτες, που για ένα ακόμα καλοκαίρι βάλανε φωτιά. Κάθε καλοκαίρι τα ίδια. Ευτυχώς που ο «Καποδίστριας» μας γλύτωσε από τις δαγκάνες τους και ο Σχοίνος πλέον υπάγεται κατ’ ευθείαν στο δήμο Λουτρακίου. Τέσπα, θα ήθελα να πω πιο βαριές κουβέντες αλλά το ξεπερνάω.\nΑ, ρε Ευαγγελάτε! Μου γλίτωσες και πάλι…\n29 Αυγούστου 2007 - 10:08 μ.μ.\nγια χ.δωσε μου "στιγμα"\n13 Σεπτεμβρίου 2007 - 11:24 π.μ.\nΗ ΕΠΟΜΕΝΗ ΜΕΡΑ Και τώρα τι κάνουμε; Με νωπές στη...\nαποριες καθημερινής τρελλας 4\nαποριες καθημερινής τρελλας 3\nαποριες καθημερινής τρελλας 2


Κατά τον Freud, τόσο ο Θεός, όσο και ο Διάβολος υπάρχουν μόνο μέσα στον άνθρωπο ο δαίμονας αποτελεί το Alter Ego τού Θεού (S. Freud, Totem und Tabu, Frankfurt 1984). Ο Θεός και ο δαίμονας αποτελούν κατά τον Freud «αρχέτυπα» και αντανακλάσεις τού πατέρα, ανάλογα με την αντίληψη που έχει κανείς για τον πατέρα και γενικότερα για τους γονείς. Ο διάβολος ταυτίζεται με την επιθετικότητα, με το πνεύμα της άρνησης και της επανάστασης, με τις απωθημένες επιθυμίες που απαιτούν ικανοποίηση, σε αντίθεση με την ισχύουσα σεξουαλική ηθική και τις πολιτιστικές απαγορεύσεις. Εδώ ο Θεός εκπροσωπεί την ύψιστη ηθική, ενώ ο Σατανάς γίνεται πρωταγωνιστής των απολαύσεων και των υπερβάσεων. Όπως σε ένα φιλμ έχουμε το θετικό και το αρνητικό, κατά παρόμοιο τρόπο, Θεός και Σατανάς αποτελούν δύο όψεις τού ίδιου πράγματος.\nΗ κληρονομιά τού Jung συναντάται στη Γνωστική Εκκλησία, στις μαγικές τελετουργίες και στο κίνημα των νέων μαγισσών. Τη συναντάμε επίσης και σε μορφές του Εωσφορισμού, που δείχνει ενδιαφέρον για την ερμηνεία της Τριάδος από μέρους του Jung. Η σημασία της Τριάδος αναλύεται με βάση τα αρχέτυπα και προτείνεται η αναδόμηση της Τριάδος με την έννοια μιας «Τετραδικής Θεολογίας»:\nΒλέπουμε πως η ψυχολογία του Jung συναντάται με τον αποκρυφισμό στις διάφορες μορφές του, ιδιαίτερα στο χώρο των λεγομένων ψυχο-λατρειών, που υπόσχονται διεύρυνση της συνείδησης και ανώτερο «πνευματικό επίπεδο». Όπως αποδεικνύεται και από την «εμπειρία» πρώην σατανιστή, στη οποία αναφερθήκαμε, η «διεύρυνση της συνείδησης» και η «πνευματική εξέλιξη» αποτελεί βασικό στόχο του νεο-σατανισμού και των «πρακτικών» του, ιδιαίτερα των σεξουαλικών τελετουργιών και οργίων (σεξουαλική μαγεία).\nΗ ψυχολογία τού Jung δεν ενισχύει τη χριστιανική θεολογία, αλλά την αναιρεί εντελώς. Η διάδοσή της μεταξύ θεολόγων απειλεί με διάβρωση το Ορθόδοξο θεολογικό τους φρόνημα. Εάν μάλιστα η ψυχολογία αυτή χρησιμοποιηθεί στην Ορθόδοξη ποιμαντική, την εκκοσμικεύει, ανεξάρτητα εάν τούτο γίνεται αντιληπτό ή όχι.


Κυκλοφορεί το επίσημο Soundtrack της ταινίας «The Irishman» | Hit Channel\nΚορυφαίες επιτυχίες από θρυλικούς καλλιτέχνες περιλαμβάνει το soundtrack του «The Irishman».\nΜόλις κυκλοφόρησε το «The Irishman (Original Motion Picture Soundtrack)», το άλμπουμ με τη μουσική από την καινούργια ταινία του Martin Scorsese στην οποία πρωταγωνιστούν ο Robert De Niro, o Al Pacino και ο Joe Pesci.\nTo soundtrack περιλαμβάνει μουσική ειδικά επιλεγμένη από τον Scorsese και το μουσικό επιμελητή Randall Poster (The Wolf of Wall Street, Boardwalk Empire), ο οποίος την χαρακτήρισε «μουσική συντροφιά».\nΗ ταινία διηγείται ένα οργανωμένο έγκλημα στη μεταπολεμική Αμερική.\nΗ συλλογή των 20 τραγουδιών έχει κορυφαίες επιτυχίες από θρυλικούς καλλιτέχνες όπως οι Fats Domino, Jackie Gleason, Jerry Vale, Johnny Ray, Marty Robbins, Perez Prado και άλλους, καθώς και ένα ολοκαίνουργιο τραγούδι σε σύνθεση του κιθαρίστα και συνθέτη Robbie Robertson.\nΗ πολυσυζητημένη ταινία έκανε πρεμιέρα στο Φεστιβάλ Κινηματογράφου Νέας Υόρκης την 1η Νοεμβρίου και θα είναι διαθέσιμη στο Netflix από την Τετάρτη 27 Νοεμβρίου.\nΟ σκηνοθέτης Martin Scorsese σχολίασε για το soundtrack:\n«Για εμένα, η μουσική είναι πάντα απαραίτητη. Όταν ακούω την μουσική, ξεκινάω να βλέπω εικόνες και ο κόσμος της ταινίας αρχίζει να βγάζει νόημα για εμένα. Στην περίπτωση της συγκεκριμένης ταινίας, όλα ξεκίνησαν με το τραγούδι “In the Still of the Night” από τους The Five Satins. Καθώς γράφαμε το σενάριο έβαλα να ακούω αυτό το τραγούδι στο κεφάλι μου και έγινε η κύρια έμπνευση.\nΕπειδή η μουσική είναι τόσο απαραίτητη για εμένα, ο Robbie και ο Randy είναι πολύ στενοί συνεργάτες μου. Έχω δουλέψει μαζί τους πολλά χρόνια σε πολλές ταινίες, και υπάρχει μόνο ένας κανόνας που ακολουθούμε… ό,τι δεν υπάρχουν καθόλου κανόνες.\nΚάποια στιγμή, βρήκα ένα μουσικό έργο από ένα γαλλικό φιλμ του ’50 που λέγεται “Touchez pas au Grisbi”, μία μελωδία γραμμένη σε αρμόνιο που μου έβγαζε κάτι σωστό. Πάνω σε αυτό ο Robbie έχτισε την παρτιτούρα του για την ταινία. Ξεκίνησε με το αρμόνιο και στην συνέχεια πρόσθεσε μπάσο, κρουστά, κιθάρα και έτσι δημιούργησε το τέλειο συναίσθημα που ψάχναμε.\nΟ Randy κι εγώ συζητήσαμε τόσο πολύ για την μουσική σε αυτή τη δουλειά. Πάντα έτσι κάνουμε. Δεν πρόκειται ποτέ για μία κατάσταση που απλά βρίσκουμε μουσική από την εποχή που διαδραματίζεται η ιστορία – πάντα θέλουμε να εμβαθύνουμε. Είναι μία ολόκληρη διαδικασία, μία περιπέτεια, και ο Randy είναι πάντα έτοιμος γι’ αυτό».\nΟ «The Irishman» είναι ένα έπος του αμερικανικού εγκλήματος, μια πυκνή, σύνθετη ιστορία που αποτυπώνεται με χαρακτηριστική ευχέρεια.\nΒασισμένη στο βιβλίο «I Heard You Paint Houses» του Charles Brandt, η ταινία εστιάζει στη φιλία και την πίστη μεταξύ ανδρών που διαπράττουν απίστευτες πράξεις, που μπορούν αστραπιαία να στρέφονται ο ένας εναντίον του άλλου και στην πιθανότητα της λύτρωσης σε έναν κόσμο που κάτι τέτοιο φαντάζει μακρινό.\nΤα ονόματα μπροστά και πίσω από την κάμερα είναι ένα εκπληκτικό δείγμα και στον πυρήνα του, τέσσερις σπουδαίοι καλλιτέχνες που αγγίζουν συλλογικά μια νέα αιχμή:\nΟ Joe Pesci ως αφεντικό της μαφίας στην Πενσιλβανία (Russell Bufalino), ο Al Pacino ως ηγέτης του εργατικού συνδικάτου των Οδηγών Φορτηγών (Jimmy Hoffa), και ο Robert De Niro ως το δεξί του χέρι (Frank Sheeran), καθένας σε αγαστή συνεργασία με τον ασύγκριτο δημιουργό της ταινίας, Martin Scorsese.


Μήνυσε τον εραστή της συζύγου του και… πήρε αποζημίωση - Alldaynews.gr\nΗ δικαίωση ήρθε από το 1800+...\nΤρελά λεφτά για αποζημίωση πήρε ο απατημένος σύζυγος! Και λίγα του πήρε σύμφωνα με παλαιότερες εκδικασμένες υποθέσεις…\n«Η γυναίκα μου είχε πει ότι ήθελε το διαζύγιο επειδή εργάζομαι πάρα πολλές ώρες και απουσιάζω από το σπίτι», είπε ο Κέβιν Χάουαρντ στο τηλεοπτικό δίκτυο WITN της Βόρειας Καρολίνας.\nΑλλά επειδή του “μπήκαν ψύλλοι στα αυτιά” προσέλαβε ιδιωτικό ντέτεκτιβ, ο οποίος ανακάλυψε ότι η γυναίκα του είχε δεσμό μ’ έναν συνάδελφό του, που μάλιστα τους επισκεπτόταν κατά καιρούς.\nΈτσι προσέφυγε στη δικαιοσύνη καταθέτοντας μήνυση εις βάρος του εραστή της πρώην του επικαλούμενος νόμο που ισχύει από τον 19ο αιώνα στην Βόρεια Καρολίνα, μια εποχή που οι γυναίκες θεωρούνταν ιδιοκτησία των συζύγων τους.\nΟ νόμος αυτός, που ισχύει και σε άλλες πέντε αμερικανικές Πολιτείες, επιτρέπει στον ένα εκ των δύο συζύγων να μηνύει ένα τρίτο πρόσωπο, που θεωρούν ότι είναι η αιτία της διάλυσης του γάμου τους λόγω “κακόβουλων ενεργειών”.\n«Κατέθεσα τη μήνυση επειδή θεωρώ ότι είναι πολύ σημαντικό να καταλάβει ο κόσμος τη σημασία της ιερότητας του γάμου, ειδικά στην εποχή μας που αμφισβητούνται έντονα οι ηθικές αξίες», είπε ο Χάουαρντ.\nΗ δικηγόρος του, Σίντι Μιλς, καταθέτει τουλάχιστον μια τέτοια αγωγή κάθε χρόνο σε δικαστήρια της Βόρειας Καρολίνα και μάλιστα πριν από εννέα χρόνια ένας από τους πελάτες της έλαβε αποζημίωση 5,9 εκατ. δολάρια σε μια παρόμοια υπόθεση!\nGNTM: Η συγκλονιστική ιστορία της Άιρα\nΣυγκλονιστική εξομολόγηση του Άγγελου Γιακουμίδη: «Όταν σκοτώθηκε, κατέρρευσε το σύμπαν, νέκρωσα μέσα μου…»


Ομιλία του Προέδρου της Ε.Α.Ο-Ε.Σ.Ε.Α. Νικολάου Στ. Γεωργιάδη για την 76η επέτειο των Παπάδων Νέστου Δράμας | ΞΥΡΑΦΙ | Εφημερίδα της Ανατολικής Μακεδονίας\nΑρχική Επικαιρότητα Δράμα Ομιλία του Προέδρου της Ε.Α.Ο-Ε.Σ.Ε.Α. Νικολάου Στ. Γεωργιάδη για την 76η επέτειο...\nΟμιλία του Προέδρου της Ε.Α.Ο-Ε.Σ.Ε.Α. Νικολάου Στ. Γεωργιάδη για την 76η επέτειο των Παπάδων Νέστου Δράμας\nΑκολουθεί η ομιλία του προέδρου της Ε.Α.Ο.-Ε.Σ.Ε.Α., Νικολάου Στ. Γεωργιάδη, για την 76η επέτειο των Παπάδων Νέστου Δράμας, η οποία πραγματοποιήθηκε στις 5 Ιουλίου 2020, στη Γέφυρα Παπάδων Νέστου (35ο χιλιόμετρο Δράμας-Σιδηρονέρου):\nΣε αυτόν εδώ τον τόπο, πριν από 76 χρόνια ήρθαν αντιμέτωποι οι πολλοί με τους λίγους, οι ισχυροί με τους αδύναμους, το δίκιο με το άδικο, ο βουλγαρικός ιμπεριαλισμός με τον ελληνικό πατριωτισμό, η μεγαλομανία των Βουλγάρων με τη γενναιότητα και το μεγαλείο ψυχής των Ελλήνων.\nΌταν ο Χίτλερ της Γερμανίας παρέδωσε στη Βουλγαρία, στις αρχές του 1941,την Ανατολική Μακεδονία και Θράκη, δηλαδή από τον Στρυμώνα ποταμό των Σερρών, έως τον ποταμό Έβρο. Εκεί στα σύνορα του Έβρου μεταξύ Ελλάδος και Τουρκίας κράτησε μια λωρίδα από σημαντικό τόπο υπό τον έλεγχο της, η Γερμανία. Το βουλγαρικό κράτος μέχρι τον Ιούνιο του ίδιου έτους, είχε προσαρτήσει, στο Βουλγάρικο κράτος, τα νέα αυτά εδάφη και ξεκίνησε έναν απίστευτο κύκλο αίματος, στην περιοχή Ανατολικής Μακεδονίας και Θράκης.\nΗ βουλγάρικη κυβέρνηση προκειμένου να επιτύχει τα πολιτικά της σχέδια, προχώρησε σε σκληρές μεταρρυθμίσεις. Όλες οι υπηρεσίες Νομαρχία, Δημαρχία, Αστυνομία, Τμήματα Αγροφυλακής καθώς και οι εκκλησίες, υπέστησαν τα σκληρά μέτρα εκβουλγαρισμού, που επέβαλε με τη βία ο κατακτητής. Πολλές οικογένειες ήρθαν από τη Βουλγαρία στα χωριά και τις πόλεις και καταλάμβαναν όποια σπίτια ήθελαν με το «έτσι θέλω», ενώ περιόριζαν τις ελληνικές οικογένειες, σε ένα δωμάτιο. Δόθηκε εντολή ν’ αλλαχθούν τα ονόματα στα μνήματα από ελληνικά σε βουλγάρικα. Tο ίδιο συνέβη στις επιγραφές στα καταστήματα και τις υπηρεσίες. Οι θηριωδίες και τα μέτρα εκφοβισμού ήταν καθημερινό φαινόμενο: «Η γίνεσαι Βούλγαρος υπήκοος, ή θα υποφέρεις». Παράλληλα ότι τους άρεζε από τα σπίτια και τα μαγαζιά, το πλιατσικολογούσαν, χωρίς να υπολογίζουν τον κόσμο που το κατείχε. Η προπαγάνδα, οι ξυλοδαρμοί, οι βιασμοί, η τρομοκρατία και οι τουφεκισμοί ήταν συνήθεις πρακτικές για τους κατακτητές με τις οποίες εκβουλγαρήθηκε βιαίως περίπου το 2% του πληθυσμού. Στρατολογούσαν νέους άνδρες, τους μεταφέρανε στη Βουλγαρία όπου δούλευαν σε σκληρά τάγματα εργασίας, τους ονόμαζαν δε «ντουρντουβάκια» μ’ ένα πιάτο νερόσουπα την ημέρα.\nΟι κακουχίες και τα βάσανα ανάγκασαν πολλούς νέους άνδρες, να καταφύγουν στα βουνά, όπου και οργανώθηκαν, οι πρώτες αντάρτικες ομάδες, που αντιστάθηκαν με σθένος στον κατακτητή. Οι ομάδες απαρτίζονταν από έμπειρους πολεμιστές που είχαν καταγωγή από τα παράλια της Μαύρης Θάλασσας του Πόντου, τη Μπάφρα, την Σαμψούντα και τις άλλες πόλεις. Πολύ γρήγορα αναπτύχθηκαν εθνικές αντάρτικες ομάδες «Ε.Α.Ο», από τη συνένωση των οποίων δημιουργήθηκε μετέπειτα η ΕΣΕΑ δηλαδή η Ένωση Συμπολεμιστών Εθνικού Αγώνα με 8 αρχηγεία στην περιοχή, από το καλοκαίρι του 1941, έως και τις αρχές του 1943:\nΑρχηγείο Τσαλ-Νταγ Δράμας – Καβάλας, με αρχηγό τον Αντώνιο Φωστηρίδη και υπαρχηγό, το Θωμά Πεχλιβανιδη, μετέπειτα αρχηγό του Τσαλ-Νταγ.\nΑρχηγείο Παγγαίου Σερρών, με αρχηγό το Θεόδωρο Τσακιρίδη, (μπάρμπα Θεόδωρο ή οπλαρχηγό)και στην Μπάφρα του πόντου.\nΑρχηγείο Καρά-Ντερέ (Ελατιάς Δράμας), με αρχηγό τον Αναστάσιο Αβραμίδη\nΑρχηγείο Μποζ –Νταγ Δράμας, με αρχηγό τον Παντελή Παπαδάκη\nΑρχηγείο Μπαϊράμ–Τεπέ Δράμας, με αρχηγό το Θεόδωρο Μικρόπουλο\nΑρχηγείο Κοτζά-Ορμάν Χρυσούπολης Καβάλας, με αρχηγό τον Ευάγγελο Καρατάσιο\nΑρχηγείο Συμβόλου Καβάλας, με αρχηγό τον Νικόλαο Κάππα\nΤο αρχηγείο αυτό δημιουργήθηκε τελευταίο στην Χαϊτού Ξάνθης, λόγω αύξησης των δυνάμεων της αντίστασης.\nΑπό τα χωριά της Ξάνθης, οι Έλληνες Πομάκοι, μουσουλμάνοι στο θρήσκευμα, ανέβηκαν στο βουνό της Χαϊτούς κι ένωσαν τις δυνάμεις τους με τους αντάρτες, υπό την αρχηγία του Αναστάσιου Τοπούζογλου. Οι συγκρούσεις με τους Βούλγαρους πολλές. Η ανάγκη για καλύτερη οργάνωση οδήγησε πολεμιστές, όπως ο Σαρηγιαννίδης Καλλίνικος από το Καστανάτο «Μπόιβα» Ξάνθης, ο Τσακιρίδης Θεόδωρος από τη Νέα Μπάφρα Σερρών, ο Κυριάκος Φωστηρίδης από τις Κρηνίδες Καβάλας και άλλοι πολλοί, να συνενώσουν τα οχτώ αρχηγεία κάτω από την ηγεσία ενός αρχηγού. Αυτό έγινε στις 22 Φεβρουαρίου του 1943, στο Καστανάτο «Μπόιβα» που βρίσκεται στους πρόποδες του Χιονοβουνείου στα σύνορα Δράμας-Καβάλας-Ξάνθης, στο σπίτι του καπετάνιου Σαρηγιαννίδη.\nΕκεί λοιπόν, πρότειναν ομόφωνα ως αρχηγό τον Αντώνη Φωστηρίδη, (Αντών Τσαούς), που ήταν τότε αρχηγός του Τσαλ-Νταγ και τη θέση του πήρε ο τότε υπαρχηγός, Θωμάς Πεχλιβανίδης. Στον αγώνα μετείχε εκείνη την εποχή και ο Παναγιώτης Παπαδόπουλος, από το Κεχρόκαμπο Καβάλας. Άνθρωπος πολύ μορφωμένος, έμπειρος πολεμιστής, που γνώριζε πολύ καλά τα Αρχαία Ελληνικά και άπταιστα ξένες γλώσσες, Αγγλικά/Ρώσικα/Τούρκικα. Ο Παπαδόπουλος ανέλαβε το 9οαρχηγείο εσωτερικής αντιστάσεως, κατασκοπείας, προπαγάνδας, διαφωτίσεως, δολιοφθοράς και εκτελούσε μαζί και καθήκοντα γενικού γραμματέα.\nΟ αριθμός των ανταρτών στα βουνά άγγιζε περί τους 6.500, ενώ οργανώθηκαν και ομάδες τροφοδοσίας, από όλα τα χωριά, παιδιά, γυναίκες και ηλικιωμένοι (περί τα 6.000 άτομα) που μετέφεραν ρούχα, τρόφιμα, ιατρικό υλικό και πολεμοφόδια. Συνολικά 12.500 άτομα πολέμησαν τον αιμοσταγή βούλγαρο κατακτητή. Ο γενικός αρχηγός των ΕΑΟ ΕΣΕΑ, Αντώνιος Φωστηρίδης, γρήγορα αγαπήθηκε απ’ όλους, διότι ήταν πάντα μπροστά, έφτανε παντού με το γρήγορο άλογο του κι έλεγχε τα πάντα με αγάπη. Σαν άνθρωπος, ήταν ολιγομίλητος, μεθοδικός και οργανωτικός, οραματιστής, μαχητής, φωτισμένος από τον θεό, ακαταμάχητος.\nΟ φόρος αίματος κατά τα έτη 1941 έως το τέλος του 1944, υπήρξε ιδιαίτερα μεγάλος στις μικρές και μεγαλύτερες μάχες, που έλαβαν χώρα στη βουλγαροκρατούμενη Ανατολική Μακεδονία και Θράκη. Η μεγαλύτερη και σπουδαιότερη από αυτές ήταν η μάχη στους Παπάδες, στη γέφυρα του ποταμού Νέστου. Στις 6 Μαΐου 1944 ένα βουλγάρικο σύνταγμα, προσπάθησε να περάσει από τη γέφυρα του Νέστου μήκους 75 μέτρων, για να επιτύχει καίριο και αιφνιδιαστικό πλήγμα, κατά των ανταρτών που δρούσαν στην περιοχή. Η μάχη που ακολούθησε σφοδρή και συνεχίστηκε για 4 μέρες. Σήμερα η γέφυρα βρίσκεται μέσα στη λίμνη, εδώ μπροστά μας.\nΤο πρωί της 6ης Μάιου 1944, Βουλγάρικες δυνάμεις κατοχής προετοιμάστηκαν να περάσουν τη Γέφυρα των Παπάδων, προκειμένου να συνεχίσουν την πορεία τους, εκκαθαρίζοντας την περιοχή από τους αντάρτες της Ένωσης Συμπολεμιστών Εθνικού Αγώνος. Οι Έλληνες αντάρτες όμως πληροφορούνται εγκαίρως τις κινήσεις των Βουλγάρων και ολόκληρος ο όγκος του βουλγαρικού συντάγματος βρίσκεται σύντομα κάτω από τα πυρά των ανταρτών που καιροφυλακτούσαν. Το πρωί εκείνης της ημέρας ο διοικητής του βουλγάρικου συντάγματος συνταγματάρχης Μιχαήλ Μιχαήλοφ, στέλνει 5 άντρες για να ερευνήσουν, αν τυχόν υπάρχουν γύρω από τη γέφυρα κρυμμένοι αντάρτες. Η εμπροσθοφυλακή, κάτω από το αγωνιώδες βλέμμα του συνταγματάρχη Μιχαήλ Μιχαήλοφ, περνά ανενόχλητη, στην άλλη πλευρά της γέφυρας και όταν διαπιστώνει πως τίποτε το ύποπτο δεν συμβαίνει, ενημερώνει την υπόλοιπη βουλγάρικη δύναμη να ακολουθήσουν. Ο Μιχαήλοφ με μεγάλη χαρά δίνει εντολή να προχωρήσει προς τη γέφυρα ο 1ος λόχος, ακολουθεί ο 2ος και εν συνεχεία ο 3ος και ο 4ος.Ο 1ος λόχος καταφέρνει να φθάσει στην άλλη πλευρά της γέφυρας ενώ οι υπόλοιποι, την ώρα που επιχειρούν να περάσουν, δέχονται την πρώτη επίθεση με χειροβομβίδα από τον καπετάνιο Ηλία Σελαλματζίδη. Ακολουθεί ηρωική μάχη με πολύ λίγους αντάρτες, οι οποίοι όμως έχοντας καταλάβει καίριες θέσεις, καθηλώνουν τους στρατιώτες που δεν μπορούν να προχωρήσουν ούτε εμπρός ούτε πίσω, λόγω του μεγάλου συνωστισμού. Ο Σαρακατσάνος αντάρτης, καταγόμενος από τη Μεσολακκιά Σερρών, Δημήτριος Μελίτος, στέκεται όρθιος απέναντί τους, σκοτώνοντας δεκάδες Βούλγαρους στρατιώτες, χάνει όμως τη ζωή του από τα βλήματα πυροβολικού όλμων των Βουλγάρων. Και δεύτερος ήρωας πολεμιστής Κοϊμτζόγλου Ιωάννης του Γεωργίου από το χωριό Παπάδες όρθιος και αυτός με περισσό θάρρος σκότωσε αρκετές δεκάδες Βουλγάρους και έχασε τη ζωή του μετά από σκληρή μάχη. Άλλοι πολεμιστές όπως ο Γιάννης και Κώστας Λαφτσίδης, ο Γεώργιος Κωφίδης, ο Τσαπανίδης και άλλα παλικάρια της ΕΑΟ – ΕΣΕΑ με ελληνική ψυχή πολέμησαν ηρωικά τον μαινόμενο κατακτητή. Πολλοί Βούλγαροι στρατιώτες έπεφταν μέσα στα ορμητικά και θολά νερά, του ποταμού, για να σωθούν, από τα πυρά αλλά το νερό τους παρέσυρε και πνίγονταν αβοήθητοι. Ο ποταμός Νέστος γέμισε από πτώματα πνιγμένων και σκοτωμένων, το νερό έρεε κόκκινο από το αίμα. Η μάχη κράτησε από τις 6 έως και τις 10 Μαΐου 1944.\nΣύμφωνα με τις Βουλγαρικές εφημερίδες, της εποχής εκείνης, στη μάχη σκοτώθηκαν 600 στρατιώτες ενώ 400 ήταν οι τραυματισμένοι, πολλοί από τους οποίους πέθαναν. Στις απώλειες υπήρξαν και 42 αξιωματικοί, μεταξύ αυτών και ο συνταγματάρχης Μιχαήλ Μιχαήλοφ, ο σφαγέας της Δράμας, που άφησε στο διάβα του μαρτύρια, καταστροφές και βαρύ πένθος το οποίο μαρτυρούν όλα τα μνημεία, που βρίσκονται σήμερα στη Δράμα και τα γύρω χωριά. Στην ευρύτερη περιοχή, οι μάχες συνεχίζονταν στην προσπάθεια να μην ενισχύεται με μάχιμες δυνάμεις ο βουλγαρικός στρατός, όπως από την πλευρά του Μπαϊράμ Τεπέ. Ο αρχηγός Αβραμίδης έδωσε εκεί την δική του μάχη με τα παλικάρια του. Από την πλευρά του Κάτω Νευροκοπίου ο Τάσκας με τα παλληκάρια του, το ίδιο από την πλευρά του Τουλουμπάρ ο Παπαδάκης με τα παλικάρια του. Παράλληλα με τη μάχη που δόθηκε στο Νέστο μεγάλη στρατιωτική δύναμη, πιο ενισχυμένη, συντάσσεται στην περιοχή της Καβάλας για να φτάσει για ενίσχυση. Τα βρίσκουν όμως σκούρα, διότι ο αρχηγός Αντώνιος Φωστηρίδης, είναι από την πρώτη στιγμή ενημερωμένος για όλα όσα διαδραματίστηκαν στη μάχη του Νέστου. Έδωσε σκληρή μάχη με τα παλικάρια του στον δρόμο του Αμυγδαλεώνα Καβάλας προς Δράμα και διέλυσε τη βουλγάρικη ταξιαρχία, που προσπαθούσε να διασχίσει την περιοχή, για να φθάσει για ενίσχυση στη Γέφυρα των Παπάδων. «Η σημασία της νίκης της μάχης του Νέστου στη γέφυρα των Παπάδων, ήταν εξαιρετικά μεγάλη, αφού προκάλεσε τις μεγαλύτερες απώλειες, στον κατακτητή και έβαλε φρένο στα βουλγάρικα σχέδια, για απόσχιση της Ανατολικής Μακεδονίας και της Θράκης, από την Ελλάδα και καταξίωσε τους Έλληνες αντάρτες, του Αντωνίου Φωστηρίδη, να ενταχθούν στην 8η στρατιά των Συμμαχικών Δυνάμεων της Μέσης Ανατολής. Με αυτή τη μάχη οι Βούλγαροι έχασαν τη μεγάλη ευκαιρία, που είχαν πάντα στο μυαλό τους, το μεγάλο τους σχέδιο και όνειρο. Τον Οκτώβριο του 1944 στη γνωστή διάσκεψη της Μόσχας, ο Τσώρτσιλ είχε συνάντηση με τον Στάλιν ο οποίος του μετέφερε το πάγιο αίτημα του τότε πρωθυπουργού Δημητρόφ της Βουλγαρίας, να προσαρτήσει τη Δράμα και την Καβάλα ώστε να υπάρξει η πολυπόθητη έξοδος των Βουλγάρων, στο Αιγαίο και τη Μεσόγειο. Ο Τσώρτσιλ απάντησε στον Στάλιν ότι οι Έλληνες νίκησαν στο Νέστο τους Βουλγάρους και σύμφωνα με το δίκαιο του πολέμου οι νικητές δεν παραχωρούν εδάφη στους ηττημένους. Ο Στάλιν αποδέχθηκε την πρόταση και το θέμα έκλεισε υπέρ της Ελλάδος. Εκλεκτοί προσκεκλημένοι, σήμερα που όλοι οι γείτονες μας προσπαθούν, μανιωδώς θα έλεγα, να υφαρπάξουν οτιδήποτε ελληνικό, εμείς, ως Έλληνες, οφείλουμε να είμαστε εν ομονοία δεμένοι αγαπημένοι και προετοιμασμένοι να αποκρούσουμε τον εχθρό. Αλλά και τους «συμμάχους» μας, που μας θεωρούν «έθνος εν παρακμεί». Ξεχνούν πως οι Έλληνες έχουν ταχθεί να «φυλάττουν Θερμοπύλες». Οι σύγχρονοι εμείς Έλληνες, είμαστε απόγονοι του Λεωνίδα, του Μεγάλου Αλεξάνδρου, του Κωνσταντίνου Παλαιολόγου, του Θεόδωρου Κολοκοτρώνη, του Χρυσοστόμου Σμύρνης, του Αντών Τσαούς, αυτών των Ελλήνων που πολέμησαν με ανδρεία, και εδώ στη γέφυρα των Παπάδων.\nΗρωικοί νεκροί, εθελοντές άνδρες και γυναίκες, αγωνιστές, εσείς της γέφυρας των Παπάδων, ζωντανά παραδείγματα, θάρρους κι αγωνιστικότητας, ευγενικές μορφές, που επιτελέσατε το καθήκον σας απέναντι στην πατρίδα. Σας χρωστούμε αιώνια χάρη και ευγνωμοσύνη !!! Η τιμή και η δόξα σας ανήκει. Η πατρίδα είναι ελεύθερη χάρη στη θυσία σας, στους αγώνες σας, υπέρ της μακεδονικής γης, που είναι και παραμένει ελληνική !!!\nΔίνουμε την ιερή υπόσχεση, να φυλάξουμε ελεύθερο το χώμα της πατρίδος, που εσείς μας παραδώσατε!!\nΑς είναι ελαφρύ το χώμα, που σας σκεπάζει. Αιωνία σας η μνήμη. Αθάνατοι Νεκροί!!!\nΠροηγούμενο άρθροΣταδιακά αποκαθίστανται\nΕπόμενο άρθροΠαράταση υποβολής αιτήσεων δηλώσεων ζημίας από τα πλημμυρικά φαινόμενα της 17-06-2020


ΜΠΛΕ ΑΚΡΙΔΑ: Σε έξαρση ο ιός Έμπολα στο Κονγκό\nΑνησυχία στο Κονγκό, όπου εντοπίστηκαν νέα κρούσματα του ιού Έμπολα. Πώς μεταδίδεται η ασθένεια\nΈξι νέα κρούσματα του ιού Έμπολα εντοπίστηκαν στη βορειοανατολική Λαϊκή Δημοκρατία του Κονγκό, όπου είχε....\nξεσπάσει επιδημία της νόσου αυτής πέρσι, όπως έγινε γνωστό την Τετάρτη από πηγές του ΟΗΕ στην Κινσάσα.\nΤο επίκεντρο της προηγούμενης επιδημίας ήταν το Ισίρο, που απέχει 240 χιλιόμετρα από το Μόνγκο. Μέσα σε έξι μήνες καταγράφηκαν 62 κρούσματα και 34 άνθρωποι πέθαναν. Μάλιστα για πρώτη φορά μία έγκυος ασθενής γέννησε πρόωρα ένα ζωντανό παιδί, όμως μητέρα και βρέφος πέθαναν λίγες ημέρες αργότερα.


Στη δημοσιότητα λίστα 125 ελεγκτών του μετρό από αντιεξουσιαστές - Ειδήσεις - νέα - Το Βήμα Online\n21 Μαρτίου 2016, 09:36 Ενημερώθηκε: 21 Μαρτίου 2016, 09:36\nΤα ονόματα 125 ελεγκτών σε Μέσα Μαζικής Μεταφοράς έδωσε\nστη δημοσιότητα σε ιστοσελίδα του αντιεξουσιαστικού χώρου η ομάδα\nκουκουλοφόρων που έσπασε με βαριοπούλες τα μηχανήματα έκδοσης και\nακύρωσης εισιτηρίων στο σταθμό του μετρό στο Μοναστηράκι στις 12\nΗ φράση «αν γνωρίζεις κάποιον στη\nγειτονιά σου, στην πολυκατοικία σου, συμπεριφέρσου του ανάλογα» έχει\nθορυβήσει τις αρχές, που τονίζουν πως με αυτόν τον τρόπο απειλούνται\nάμεσα οι ελεγκτές.\nΣτις μετακινήσεις μας στην πόλη πηγαίνοντας για δουλειά, για αγορές ή για να διασκεδάσουμε «προσπερνούμε» σεκιούριτι και μπάτσους, αντικρίζουμε το μάτι του «μεγάλου αδερφού» σε κάθε μας βήμα.\nΑκόμα πέφτουμε σε τουρνικέ ,όπως συμβαίνει σε κάποια λεωφορεία , μέτρο που λειτουργεί ήδη πειραματικά με στόχο την περαιτέρω γενίκευσή του. Μετακινήσεις που μετά την αύξηση του εισιτηρίου γίνονται ακόμα ακριβότερες γιατί το «ταμείο είναι μείον».\nΤι αναφέρει ο Λ. Ρενιέρης πρόεδρος των εργαζομένων ΗΣΑΠ\nΕίναι ένα φαινόμενο, δεν είναι μεμονωμένο. Υπάρχουν εργαζόμενοι του ΗΣΑΠ που έχουν πάει στο νοσοκομείο με σοβαρούς τραυματισμούς. Σε κάθε περίπτωση εμείς πάντα αντιδρούσαμε σε αυτό και ζητούσαμε από την εταιρεία να προστατέψει τους εργαζόμενους. Η προηγούμενη διοίκηση δεν το έπραξε, όμως και με τη νέα διοίκηση αντιμετωπίζουμε το ίδιο πρόβλημα. Αρκεί να πω ότι τα σωματεία δεν έχουν έρθει ακόμη σε επαφή με την διοίκηση για το συγκεκριμένο θέμα… Δεν μπορεί να συνεχιστεί αυτό. Δεν μπορούμε να έχουμε καθημερινά προπηλακισμούς και ξυλοδαρμούς των ελεγκτών.\nΧρειαζόμαστε μεγαλύτερη φύλαξη από την αστυνομία, σημείωσε ο κ. Ρενιέρης ερωτηθείς τι ακριβώς ζητούν οι ελεγκτές του ΗΣΑΠ.\nΣε ερώτηση ποιοι χτυπούν τους ελεγκτές ο κ.Ρενιέρης σημείωσε ότι πρόκειται για αναρχικούς, ενώ πρόσθεσε ότι υπάρχουν διενέξεις με επιβάτες αλλά αυτά είναι μεμονωμένα περιστατικά. Οι επιθέσεις όμως από αναρχικούς είναι καθημερινοί. Εχουμε τρεις με τέσσερις επιθέσεις σε σταθμούς καθημερινά… Τώρα προκαλούν τον κόσμο και οι ίδιοι θεωρώ ότι θα επαναλάβουν επιθέσεις στους ελεγκτές. Εμείς δεν θα τους αφήσουμε απροστάτευτους. Θα τους προστατεύσουμε με όποιον τρόπο μπορούμε.\nΕμείς επικοινωνήσαμε με την Διεύθυνση Ηλεκτρονικού Εγκλήματος και ζητήσαμε να κατέβει η ανάρτηση με τα ονόματα από την εν λόγω ιστοσελίδα, κατέληξε ο κ. Ρενιέρης.


HomeFitness— Δες στο fitness—— Άσκηση—— Κάψε λίπος—— Χτίσε μυς—— Super set—— Cross training—— Για αρχάριους—— Υγεία & άσκηση— Προγράμματα γυμναστικής—— Προγράμματα γυμναστικής—— Προγράμματα για κάψιμο λίπους—— Προγράμματα μυϊκής ανάπτυξης—— Κυκλικά προγράμματα—— Αερόβια γυμναστική— Sports—— Bicycle—— Running— Γενικά—— Συνεντεύξεις—— NewsNutrition— Διατροφή— Τροφές για μυϊκή ανάπτυξη— Τροφές για κάψιμο λίπους— Υπερτροφές— Δίαιτες— ΣυνταγέςHealth— Υγεία— Έρευνες— Τραυματισμοί & άσκηση— Στρες— Γερή καρδιά— Ζήσε περισσότερο— Υγιείς αρθρώσεις— ΨυχολογίαBodybuilding— Προπόνηση— Διατροφή— Υγεία— Συμπληρώματα— Νέα— Συνεντεύξεις— MotivationLifestyle— Gossip— Best life— Beauty— Αθλητές & διάσημοι— Style— Funny— Summer funSex— Man— Woman— Έρευνες— Διατροφή και sex— Υγεία— ΣχέσειςGallery\tΑρχική Nutrition Δίαιτες Low carb δίαιτες: Κρύβουν κινδύνους για την υγεία μας; by Fani Preventi\nΟι πιο δημοφιλείς ανάμεσα στις δίαιτες που κυκλοφορούν είναι τύπου low carb. Low carb χαρακτηρίζονται οι δίαιτες που είναι φτωχές σε υδατάνθρακες. Στην οικογένεια των υδατανθράκων ανήκουν τα δημητριακά και τα παράγωγά τους, τα αμυλώδη λαχανικά (αρακάς, πατάτα, καλαμπόκι) και τα απλά σάκχαρα. Πλέον αυτών, υδατάνθρακες περιέχουν το γάλα και το γιαούρτι, τα όσπρια και σε μικρές ποσότητες όλα τα λαχανικά. Η στέρηση των παραπάνω θρεπτικών συστατικών έχει τις ακόλουθες συνέπειες:\n1. Μελέτη του Πανεπιστημίου του Aberdeen μελέτησε την συγκέντρωση βουτυρικού οξέος σε άτομα που συμμετέχουν σε low carb και normal carb δίαιτες. Στη συγκεκριμένη μελέτη, παχύσαρκα άτομα που ακολούθησαν low carb δίαιτα εμφάνισαν σημαντική μείωση των επιπέδων βουτυρικού οξέως. Το βουτυρικό οξύ παράγεται στο έντερο ως παράγωγο της υδρόλυσης των υδατανθράκων (carbs) και χρησιμοποιείται κυρίως ως πηγή ενέργειας για τα βακτήρια που αποτελούν τη φυσιολογική χλωρίδα του εντέρου. Οι ερευνητές διαπίστωσαν ότι η παρουσία βουτυρικού οξέως στο έντερο αποτρέπει το σχηματισμό και την ανάπτυξη καρκινικών κυττάρων στο έντερο μειώνοντας τον κίνδυνο για εμφάνιση καρκίνου του παχέως εντέρου.\n2. Οι low carb δίαιτες είναι ταυτόχρονα πλούσιες σε πρωτεΐνη. Όταν ένα άτομο ακολουθεί δίαιτα πλούσια σε πρωτεΐνη αυξάνεται η απέκκριση ασβεστίου στα ούρα. Αυτό έχει ως αποτέλεσμα την μεγαλύτερη πιθανότητα ανάπτυξης λίθων ασβεστίου στα νεφρά. Πέραν αυτού η αυξημένη απέκκριση ασβεστίου, δημιουργεί έλλειμμα ασβεστίου στα οστά και αυξάνει την πιθανότητα εκδήλωσης οστεοπόρωσης.\n3. Οι low carb δίαιτες μπορεί να φέρουν τον οργανισμό σε μία επικίνδυνη μεταβολική κατάσταση που ονομάζεται κέτοση. Η κέτοση εμφανίζεται όταν ο μεταβολισμός χρησιμοποιεί σχεδόν αποκλειστικά λίπος και σχεδόν καθόλου υδατάνθρακες για την παράγωγή ενέργειας. Κατά τη διάρκεια της κέτοσης , ο οργανισμός παράγει ουσίες που είναι γνωστές ως κετόνες. Οι κετόνες αποτελούν υπόστρωμα για την εμφάνιση λίθων στους νεφρούς και ουρικής αρθρίτιδας. Οι κετόνες πέραν αυτών προκαλούν μείωση της όρεξης, κακή αναπνοή και ναυτία.\nLow carb υγεία διατροφη Σχετικά Άρθρα\n« Η ΔΙΑΙΤΑ ΠΡΟΚΑΛΕΙ ΜΑΚΡΟΧΡΟΝΙΕΣ ΟΡΜΟΝΙΚΕΣ ΔΙΑΤΑΡΑΧΕΣ\n7 λόγοι γιατί απέτυχε η τελευταία σας δίαιτα »


Αυτή είναι η νέα κυβέρνηση Μακρόν με δεξιούς υπουργούς τους οποίους διέγραψε αμέσως το Ρεπουμπλικανικό κόμμα - DexiExtrem\nHome / Διεθνή / Αυτή είναι η νέα κυβέρνηση Μακρόν με δεξιούς υπουργούς τους οποίους διέγραψε αμέσως το Ρεπουμπλικανικό κόμμα\nΑυτή είναι η νέα κυβέρνηση Μακρόν με δεξιούς υπουργούς τους οποίους διέγραψε αμέσως το Ρεπουμπλικανικό κόμμα\nΟ Μακρόν είχε υποσχεθεί ισότητα και το έκανε πράξη: η κυβέρνησή του έχει 18 υπουργούς(όχι 15 όπως ήθελε αρχικά), εκ των οποίων οι εννέα είναι γυναίκες και οι εννέα άνδρες. Υπάρχουν επίσης και τέσσερις υφυπουργοί.\nΟ Φρανσουά Μπαΐρου, ο επικεφαλής του κεντροδεξιού κόμματος MoDem, που συμμάχησε προεκλογικά με τον Μακρόν και δέχτηκε να μην κατέβει υποψήφιος, αναλαμβάνει τουπουργείο Δικαιοσύνης. Η Ανιές Μπουζίν αναλαμβάνει το υπουργείο Υγείας και ηΦρανσουάζ Νισέν το υπουργείο Πολιτισμού και η Μιριέλ Πενικό το υπουργείο Εργασίας.\nΥπουργός Πολιτισμού τοποθετήθηκε η Φρανσουάζ Νισέν και Αθλητισμού η πρώην Ολυμπιονίκης ξιφασκίας στην Ατλάντα Λόρα Φλεσέλ. Υπουργός Εθνικής Παιδείας θα είναι ο Ζαν Μισέλ Μπλακέρ και Ανώτατης Εκπαίδευσης ο πανεπιστημιακός Φρεντερίκ Βιντάλ,Αγροτικής Ανάπτυξης και Τροφίμων ο (αριστερών καταβολών) Ζακ Μεζάρ. Υπουργόςαρμόδια για Απόδημων θα είναι η Ανίκ Ζιραντέν, επίσης μέλος της κυβέρνησης Ολάντ.\nΤο Ρεπουμπλικανικό κόμμα διέγραψε τους δεξιούς υπουργούς του Μακρόν -Λίγο μετά τον διορισμό τους\nΟ Εμανουέλ Μακρόν ανακοίνωσε τους υπουργούς της κυβέρνησής του, ορίζοντας νέο υπουργό Οικονομίας τον δεξιό Μπρούνο Λε Μερ και υπουργό Οικονομικών τον επίσης Ρεπουμπλικανό Ζεράρ Νταρμανάν.\nΛίγη ώρα μετά την ανακοίνωση της νέας κυβέρνησης, το γαλλικό Ρεπουμπλικανικό κόμμα τους διέγραψε.\nΑυτή είναι η νέα κυβέρνηση Μακρόν με δεξιούς υπουργούς τους οποίους διέγραψε αμέσως το Ρεπουμπλικανικό κόμμα Reviewed by Dexi Extrem on 18:51 Rating: 5


Η ρίψη Του Σταυρού στην Ιερισσό και στην Ουρανούπολη - ΦΩΤΟ- - Χαλκιδική Ειδήσεις - Halkidikinews.gr\nΗ ρίψη Του Σταυρού στην Ιερισσό και στην Ουρανούπολη - ΦΩΤΟ-\nΜε επισημότητα εορτάστηκαν τα Θεοφάνεια και στην Ιερισσό, όπου την ημέρα λάμπρυνε η παρουσία του Μητροπολίτη Ιερισσού κ.κ. Θεοκλήτου. Τα Θεοφάνεια γιόρτασε στην Ιερισσό και ο αντιπεριφερειάρχης, Γιάννης Γιώργος.\nΜετά την αρχιερατική Θ.Λειτουργία έγινε η ρίψη του Σταυρού στην παραλία της Ιερισσού, την οποία κατέκλυσαν οι κάτοικοι της περιοχής, ενώ είκοσι νέα παιδιά βούτηξαν στα νερά του κόλπου της Ιερισσού για να πάρουν την ευλογία!\nΣτην Ουρανούπολη, όπως κάθε χρόνο έτσι και φέτος οι κάτοικοι γιορτάζουν τα Φώτα με μεγάλη ευλάβεια.\nΜετά τη Θεία Λειτουργία, ο ιερέας μετέβη στο λιμάνι απ΄όπου ξεκινούν καθημερινά τα πλοιάρια της γραμμής για Άγιο Όρος και έριξε το Σταυρό στη θάλασσα. Παρά το κρύο και την τρικυμία, τέσσερα παιδιά βούτηξαν και έπιασαν το Σταυρό!\nΙερισσός,\tΟυρανούπολη,\tΘεοφάνεια


Έλα μου όμως που ό,τι έστειλε η εταιρία για τεστ σε περιοδικά στην άλλη όχθη του Ατλαντικού είχε τιμή πάνω από 50.000 δολάρια! Αλλά, υπήρχε λόγος για αυτό. Τα στοιχεία λένε πως από τα 10.000 Model 3 που έχουν βγει από τη γραμμή παραγωγής, όλα είναι τα long range των 44.000 δολαρίων, που με μερικές αναβαθμίσεις (ξέρετε, εκείνα που εκτοξεύουν και τις τιμές των BMW και Mercedes) φτάνουν εύκολα πάνω από 50.000. Τέτοιες αναβαθμίσεις είναι το σύστημα enhanced autopilot (+5000 δολάρια), το premium πακέτο (ξύλα μέσα, πίσω usb, καλύτερα ηχεία με subwoofer, LED προβολείς ομίχλης, για άλλα 5000 δολάρια) κ.ο.κ.\nΔηλαδή, προτεραιότητα έχουν πάρει τα ακριβότερα μοντέλα. Άρα και να έχεις παραγγείλει από πέρσι το «φτηνό», πρώτα από άλλους, θα το πάρεις αργότερα. Πόσο αργότερα; Από την Tesla άφησαν να εννοηθεί προς το τέλος του 2018.\nΗ Tesla, που προφανώς είναι απεγνωσμένη για ρευστό, όχι απλά τα καθυστερεί, αλλά βάζει μπροστά τους ακόμα και τα τετρακίνητα μοντέλα , που είναι ακόμα ακριβότερα καθώς έχουν δύο κινητήρες και θα αρχίσουν να παραδίδονται γύρω στο καλοκαίρι. Ωστόσο, κάθε παραγγελία Model 3, συνοδεύεται από προκαταβολή 1000 δολαρίων. Εμένα, μου μοιάζει λιγάκι άδικο αυτό.\nΑλλά, αυτοί που έχουν παραγγείλει το φτηνό(τερο), δεν βγαίνουν χαμένοι μόνο στην ημερομηνία παράδοσης. Είναι σχεδόν βέβαιο ότι μέχρι να το παραλάβουν δε θα υπάρχει πλέον η επιδότηση των 75000 δολαρίων!\nΓιατί; Μα γιατί η έκπτωση ισχύει για τα πρώτα 200.000 ηλεκτρικά αυτοκίνητα ενός κατασκευαστή, αριθμό που λογικά η Tesla, με βάση τις προγραμματισμένες της παραδόσεις, θα έχει πιάσει την ίδια περίοδο που θα φτάσουν στις εκθέσεις της και τα «βασικά» Model 3.\nΔηλαδή, το πρόβλημα με την επιδότηση είναι ότι, άμα συμπληρωθεί ο αριθμός, συμπληρώθηκε.\nΈτσι το μοντέλο των 44.000 δολαρίων θα έχει κοστίσει 36.500 σε όσους το πάρουν πριν λήξει η επιδότηση, αλλά όλοι όσοι έχουν παραγγείλει το φτηνό θα το πληρώσουν 35.000!\nΕίναι προφανές πως η Tesla δεν… καίγεται να τους τα δώσει όσο πιο νωρίς γίνεται. Γιατί να χάσει λεφτά;\nΑ, και επειδή ο Elon λέει πολλά, αλλά σπάνια τα λέει σωστά, από τα 2500 Model 3 που είχε δεσμευτεί ότι θα παράγονται κάθε εβδομάδα, έπεσε πρώτα στα 1500, ενώ η πραγματικότητα βρίσκεται στα… 260, για τον Οκτώβριο που μας πέρασε, με τα 40 να μην περνάνε τον ποιοτικό έλεγχο.\nΓενικά βέβαια ο Elon Musk, σε αντίθεση με ότι πιστεύουν οι θαυμαστές του σε αυτή τη χώρα, έχει το κακό συνήθειο να τα παραλέει. Δείτε τα twit που έχει κατά καιρούς ποστάρει:\nΗ μεγαλύτερη καθυστέρηση προέρχεται από το περίφημο Gigafactory, που θα κατασκεύαζε τις μπαταρίες σα να ήταν στραγάλια.\nΑλλά, έτσι είναι τα πράγματα. Άλλο το οικονομικό ρεπορτάζ, κι άλλο η επιστημονική φαντασία…\nΥ.Γ. Τα νούμερα που ανέφερα είναι τα πιο θετικά που βρήκα, αναζητώντας πηγές στο διαδίκτυο. Ανάλογα με το άρθρο, βρίσκεις ακόμα χαμηλότερους αριθμούς παραγωγής, αλλά είπα να είμαι πιο γαλαντόμος. Γιατί, έτσι είμαι εγώ! Ν.Μ.\nLast modified on Δευτέρα, 26 Μαρτίου 2018 23:22


ΜΠ 3637 Ακέφαλο Γυναικείο Άγαλμα\nΠεριγραφή:Ακέφαλο άγαλμα γυναίκας με σύμφυτη την ελλειψοειδή πλίνθο του. Η γυναίκα φοράει χιτώνα που δένει με λεπτό ζώσιμο κάτω από το στήθος και ιμάτιο που τυλίγεται στη μέση και πέφτει πλάι σε απόπτυγμα με πλούσια πτύχωση που τη συγκρατεί η γυναίκα με το αριστερό χέρι. Στηρίζεται στο αριστερό πόδι και λυγίζει αναπαυτικά το δεξί. Ο χιασμός των κινήσεων (contraposto) τονίζεται από τη λοξή (προς τα δεξιά) πτύχωση του ιματίου που πέφτει μπροστά ακολουθώντας τη συστροφή του λυγισμένου ποδιού. Το δεξί χέρι είναι αποκρουσμένο από τον ώμο. Επίσης λείπει το μπροστινό μέρος του λυγισμένου δεξιού ποδιού από λίγο πιο πάνω από το γόνατο μέχρι τη μέση της κνήμης. Αποκρούσεις και φθορές σ? όλη την επιφάνεια του γλυπτού και στην πτύχωση του αποπτύγματος του ιματίου που πέφτει αριστερά. Το πίσω μέρος του αγάλματος είναι πρόχειρα δουλεμένο? σχεδόν ακατέργαστο.


Happy Days Travel » ΑΜΣΤΕΡΝΤΑΜ\nΜάρκεν – Βόλενταμ\nΑναχωρήσεις: 23 Μαρτίου ’17\n1Η ΜΕΡΑ: ΑΘΗΝΑ – ΑΜΣΤΕΡΝΤΑΜ (πρώτη γνωριμία)\nΣυγκέντρωση στο αεροδρόμιο και πτήση για το Άμστερνταμ με την KLM . Άφιξη στο αεροδρόμιο “Schiphol”, μεταφορά στο ξενοδοχείο μας και τακτοποίηση στο ξενοδοχείο μας. Το βράδυ, ο αρχηγός μας θα είναι διαθέσιμος να σας συνοδέψει προαιρετικά σε μία βόλτα στα περίφημα κόκκινα φανάρια την γνωστή Red Light District, την πλατεία Dam και το κέντρο του Amsterdam (μετάβαση με τραμ και υπόδειξη στον τρόπο χρήσης του).\n2Η ΜΕΡΑ: ΑΜΣΤΕΡΝΤΑΜ (ξενάγηση πόλεως)\nΜπουφέ πρόγευμα και ξεκινάμε για την πρώτη μας γνωριμία με την πόλη του Άμστερνταμ. Ο παραδοσιακός “Μύλος του Rembrandt”στις όχθες του ποταμού Amstel, το εντυπωσιακό “Στάδιο Αρένα”, η “Heineken”, το επιβλητικό “Rijksmuseum”, η πανύψηλη “Δυτική Εκκλησία”, το “μοναδικό Παλάτι του Βασιλιά”, ο “πλωτός” Κεντρικός Σταθμός, είναι μερικά από τα πολλά αξιοθέατα μιας πόλης που “επιπλέει” στη θάλασσα. Ολοκληρώνουμε στη πλατεία των μουσείων και κατόπιν σε ένα από τα μεγαλύτερα Αδαμαντοποιεία της πόλης, τον γνωστό οίκο COSTER DIAMONDS, για να παρακολουθήσετε την διαδικασία κοπής και επεξεργασίας των διαμαντιών με Ελληνόφωνη παρουσίαση των τεχνικών επεξεργασίας.\n3Η ΜΕΡΑ: ΑΜΣΤΕΡΝΤΑΜ – ΕΚΔΡΟΜΗ MARKEN & VOLENDAM\nΜετά το πρωινό μας θα αναχωρήσουμε για τα γνωστά, ψαράδικα χωριά Marken και Volendam. Θα κάνουμε βόλτα στα στενά σοκάκια τους και στο γραφικό λιμανάκι του Volendam. Κατά τη διάρκεια της εκδρομής θα επισκεφθούμε ένα τοπικό, παραδοσιακό τυροκομείο, όπου “η μικρή Ολλανδέζα”, ντυμένη με παραδοσιακή φορεσιά, θα μας εξηγήσει πως φτιάχνουν τα τυριά και στη συνέχεια θα έχουμε την δυνατότητα να δοκιμάσουμε τις γεύσεις τους.\n4Η ΜΕΡΑ: ΑΜΣΤΕΡΝΤΑΜ(Προαιρετικά Ρότερνταμ, Ντέλφτ, Χάγη)\nΜπουφέ πρόγευμα και η ημέρα ελεύθερη. Σήμερα σας προτείνουμε μια προαιρετική ημερήσια εκδρομή στο Ρότερνταμ, το Ντελφτ και τη Χάγη (κόστος 65€). Θα Θαυμάσουμε στο Ρότερνταμ το μεγαλύτερο εμπορικό κέντρο της Ολλανδίας, τους επιβλητικούς ουρανοξύστες, τα πιο μοντέρνα και ιδιαίτερης αρχιτεκτονικής κτίρια, και τις γέφυρες Villem και Erasmus. Στην συνέχεια θα επισκεφθούμε το Ντελφτ, την πρώτη πρωτεύουσα του Ολλανδικού κράτους, μία ιστορική πόλη με το πανέμορφο μεσαιωνικό κέντρο της και τους μεγαλόπρεπους βασιλικούς ναούς. Τέλος θα επισκεφθούμε τη Χάγη, έδρα των Διεθνών Δικαστηρίων και του Ολλανδικού Κοινοβουλίου, με το περίφημο “παλάτι της Ειρήνης”, τα μοναδικής ομορφιάς κτίρια που σήμερα στεγάζουν πρεσβείες και υπουργεία.\n5Η ΜΕΡΑ: ΑΜΣΤΕΡΝΤΑΜ – ΑΘΗΝΑ.\nΤιμή κατ άτομο σε δίκλινο 545€\nΠαιδί έως 12 ετών 465€\nΤΙΜΗ ΕΓΚΥΡΗΣ ΚΡΑΤΗΣΗΣ ΜΕΧΡΙ 21 ΗΜΕΡΕΣ ΠΡΙΝ ΤΗΝ ΑΝΑΧΩΡΗΣΗ 495 €\n• Αεροπορικά εισητήρια οικονομικής θέσης Αθήνα – Αμστερνταμ – Αθήνα με KLM\n• Τέσσερις διανυκτερεύσεις στο ξενοδοχείο Best Western Blue Tower 4* ή παρόμοιο\n• Πανοραμική ξενάγηση πόλης.\n• Υπηρεσίες τοπικού αντιπροσώπου μας.\n• Φόροι αεροδρομίου & επίναυλοι καυσίμων € 165.\n23/02/17 ΑΘΗΝΑ-ΑΜΣΤΕΡΝΤΑΜ KLM 1576 16:55 – 19:35\n27/02/17 ΑΜΣΤΕΡΝΤΑΜ-ΑΘΗΝΑ KLM 1575 12:15 – 16:30\nΣΗΜΕΙΩΣΕΙΣ: Οι ξεναγήσεις, εκδρομές, περιηγήσεις είναι ενδεικτικές και υπάρχει περίπτωση να αλλάξει η σειρά που θα πραγματοποιηθούν.


Κώστας Μπάρκας: Ταμείο Aνάκαμψης, για την Νέα Δημοκρατία, ορίζεται ως η βοήθεια σε λίγους με χρήματα της Ευρωπαϊκής Ένωσης |\nΚώστας Μπάρκας: Ταμείο Aνάκαμψης, για την Νέα Δημοκρατία, ορίζεται ως η βοήθεια σε λίγους με χρήματα της Ευρωπαϊκής Ένωσης\nPosted on Μάϊος 21, 2021 by eakidis\tΣχολιάστε\n«Έχουμε καταθέσει από την πρώτη στιγμή πρόταση, όσον αφορά την ψήφο του απόδημου ελληνισμού, ώστε να μπορεί να εκλέξει τους εκπροσώπους του» ήταν η τοποθέτηση του Βουλευτή ΣΥΡΙΖΑ – Προοδευτική Συμμαχία Νομού Πρέβεζας, Κώστα Μπάρκα, στην ραδιοφωνική εκπομπή της ΕΡΑ «Η φωνή της Ελλάδας» ερωτώμενος για τον νέο εκλογικό νόμο. Στη συνέχεια της τοποθέτησής του ο κ. Μπάρκας πρόσθεσε σε σχετική ερώτηση για τη θέση του ΣΥΡΙΖΑ «η πρόταση μας δεν έγινε δεκτή από την Νέα Δημοκρατία, η οποία θέλησε να θολώσει τα νερά, ψήφισε έναν εκλογικό νόμο, ο οποίος όχι μόνο δεν δίνει το δικαίωμα της ψήφου, αλλά τους θεωρεί και ξένο σώμα. Η Ελληνική Βουλή, με τεράστια πλειοψηφία, ψήφισε την τελική πρόταση, η οποία συνδιαμορφώθηκε από όλες τις πτέρυγες της Βουλής και με την αλλαγή Υπουργού Εσωτερικών έχουμε αλλαγή πλεύσης. Την ερώτηση αυτή θα ήταν καλό να την απευθύνετε στους Βουλευτές της Νέας Δημοκρατίας. Μέσα σε έξι μήνες η Νέα Δημοκρατία αυτοαναιρείται.».\nΕρωτώμενος για το Ταμείο Ανάκαμψης και τον ελλειπή διάλογο στη Βουλή, ο κ. Μπάρκας τόνισε «Φαντάζομαι ο λόγος που το κάνει η Νέα Δημοκρατία είναι γιατί απεχθάνεται τον διάλογο. Η Ελληνική Βουλή έχει να λειτουργήσει εδώ και έναν χρόνο. Η κυβέρνηση, εργαλειοποιώντας την κρίση της πανδημίας, «ψαλιδίζει» τα δημοκρατικά δικαιώματα των Ελλήνων. Είναι λες και λειτουργούμε, ένα χρόνο τώρα, δια αντιπροσώπων. Αυτό που κάνει η Νέα Δημοκρατία είναι να λέει ότι για όλα τα προβλήματα, που διεκδικούμε λύση το τελευταίο διάστημα, είναι το Ταμείο Ανάκαμψης. Τελικά, επειδή η Νέα Δημοκρατία δεν θέλει να συζητά με την κοινωνία, κατέθεσε ένα σχέδιο νόμου που ποτέ δεν συζήτησε με κανέναν και μάλιστα ένα σχέδιο νόμου, το οποίο κατευθύνει τα χρήματα σε φίλους, ημετέρους και λίγους ανθρώπους στη χώρα. Ταμείο Aνάκαμψης, για την Νέα Δημοκρατία, ορίζεται ως η βοήθεια σε λίγους με χρήματα της Ευρωπαϊκής Ένωσης. Εμείς από την άλλη, κάτι που κατατέθηκε και από τον Πρόεδρο τους ΣΥΡΙΖΑ, λέμε ότι τα χρήματα αυτά δεν μπορούν να πάνε χαμένα, δεν μπορεί να είναι ένα τρίτο «Πακέτο Ντελόρ», αλλά τα χρήματα αυτά να αξιοποιηθούν στην πράσινη ανάπτυξη, σε ενεργειακές κοινότητες, στην ψηφιοποίηση της χώρας και βεβαίως στη μείωση των ανισοτήτων της χώρας μας. Η πανδημία έχει αυξήσει τις αντιθέσεις, δηλαδή τον κοινωνικό διαχωρισμό και αυτή θα έπρεπε να είναι η ουσιαστική συζήτηση που θα έπρεπε να είχε γίνει.».\nΚλείνοντας την τοποθέτηση του ο κ. Μπάρκας σχολίασε και το νομοσχέδιο του κ. Χατζηδάκη, αφήνοντας αιχμές για το πού αποσκοπεί, σημειώνοντας «Θα κάνω ένα λογοπαίγνιο, δεν είναι εργασιακές σχέσεις. Αν είναι εργασία και σχέσεις αυτό το νομοσχέδιο χάνουμε το νόημα των λέξεων. Η Νέα Δημοκρατία νομοθετεί, βάζοντας μπροστά έναν άνθρωπο, ο οποίος ευθύνεται για το ξεπούλημα μεγάλων εταιριών περιουσία του δημοσίου, να ολοκληρώσει το έργο του. Το σχέδιο «Πισσαρίδη» ακούγεται ως παράδεισος πλέον στα αυτιά των εργατών. Έχουμε την επίθεση της κυβέρνησης σε όλες τις εργασιακές σχέσεις. Η Νέα Δημοκρατία θέλει να δημιουργήσει τους νέους εργαζόμενους, οι οποίοι θα δουλεύουν δωδεκάωρα χωρίς να αμείβονται, πουλώντας φτηνά την εργατική τους δύναμη στους εργοδότες. Το νομοσχέδιο αυτό «δολοφονεί» τα εργασιακά δικαιώματα, που αποκτήθηκαν με αίμα και αγώνες. Δεν διαφωνεί μόνο η Αντιπολίτευση, αλλά και το σύνολο των ανθρώπων που βλέπουν ότι δεν έχουν μέλλον στην χώρα μας. Πλέον πηγαίνουμε πιο πίσω και από την περίοδο 2010-2014 και τα μνημονιακά χρόνια.».